text:
Şu günler ýurdumyzyň ähli künjeklerinde Türkmen bedewiniň baýramyna bagyşlanan dabaralar geçirilýär. Bu baýramçylyk ýurdumyzda her ýylyň aprel aýynyň soňky ýekşenbesinde giňden, döwlet derejesinde bellenilýär. Milli senenamanyň bu şanly senesine atçylyk ulgamynyň täze döwrebap desgasynyň – Ahal welaýatynyň Ak bugdaý etrabynda gurlan Halkara karantin merkeziniň açylyş dabarasy gabatlandy. Bu dabara köpsanly daşary ýurtly myhmanlarymyz, şol sanda düýn paýtagtymyzda geçirilen baýramçylyk halkara forumlarynyň wekilleri gatnaşdylar.
Ady rowaýata öwrülen ahalteke bedewlerimiz ähli döwürlerde türkmen halkynyň wepaly ýoldaşy, onuň şöhratly taryhynyň bezegi bolup geldiler. Täze döwürde behişdi bedewlerimiziň hakyky muşdagy, at çapmagyň ussady hem-de atçylyk sportunyň tarapdary bolup durýan hormatly Prezidentimiz Gurbanguly Berdimuhamedowyň giň gerimli işleri netijesinde ýurdumyzda atçylyk däplerini aýawly saklamak we dowam etmek, bu gadymy sungaty has-da ösdürmek boýunça maksadalaýyk işler geçirilýär.
Döredijilik toparlarynyň joşgunly çykyşlary täze desgany ulanmaga bermegiň dabarasyna baýramçylyk öwüşginini çaýdy.
Halkara karantin merkeziniň açylyş dabarasynda çykyş edenleriň belleýşi ýaly, döwlet Baştutanynyň başlangyjy bilen we gös-göni ýolbaşçylygynda Türkmenistanda pudagyň düzümini döwrebaplaşdyrmak, onuň maddy-enjamlaýyn binýadyny berkitmek, arassa ganly bedewlerimiziň baş sanyny artdyrmak, bu ugurda halkara hyzmatdaşlygyny giňeltmek boýunça yzygiderli işler geçirilýär. Paýtagtymyzda we ýurdumyzyň sebitlerinde gurlan ajaýyp atçylyk sport toplumlary, şeýle hem ahalteke bedewleriniň hem-de olary ösdürip ýetişdirmek işine ömrüni bagyş eden adamlaryň şöhratynyň dünýä dolmagy, şol çäreleriň netijesi bolup durýar.
Ýelden ýüwrük, gözel we asylly, zehinli türkmen atşynaslarynyň we seýisleriniň ençeme nesilleri tarapyndan kemala getirilen bedewler bu gün eziz Watanymyzyň okgunly ösüşiniň, öňe tarap ynamly gadamlarynyň janly nyşanlary bolup durýarlar. Garaşsyz, Bitarap Türkmenistanyň Döwlet tugrasynda Ýanardagyň şekiliniň ýerleşdirilmegi tötänden däldir. Hut ahalteke bedewi Aşgabatda geçiriljek Ýapyk binalarda we söweş sungaty boýunça V Aziýa oýunlarynyň nyşany hökmünde saýlanyp alyndy. Şu ýylyň sentýabrynda paýtagtymyzyň kabul etjek Aziada — 2017-niň resmi logotipinde ahalteke bedewiniň şekili ýerleşdirildi.
Behişdi bedewler—çapylýan atlaryň gadymy we iň gözel tohumlarynyň biridir. Mälim bolşy ýaly, döwlet Baştutanymyz ahalteke tohumynyň arassalygyny saklamak, onuň dünýä medeniýetiniň özboluşly hadysasy hökmünde ähmiýetini saklamak, degişli seçgi-tohumçylyk işini kämilleşdirmek meselelerine uly üns berýär.
Milli Liderimiz Gurbanguly Berdimuhamedowyň arassa ganly ahalteke bedewlerimiziň sanawyny — dünýä atçylygynyň saýlama tohumlarynyň has görnükli wekilleriniň sanawyny düzmek, olarda atlaryň gazanan üstünliklerini, gelip çykyşyny we beýleki maglumatlary görkezmek bilen degişli sanawy düzmek babatda görkezmesi bu ugurda öňde goýlan wezipeleri çözmäge gönükdirilendir. Şunuň bilen birlikde, Türkmenistanyň Prezidenti ahalteke bedewlerimizi Bütindünýä mirasynyň sanawyna girizmek hakynda ÝUNESKO hat bermegiň maksadalaýyk boljakdygyny aýtdy.
Bu baradaky gürrüňi dowam etmek bilen, Ministrler Kabinetiniň ýakynda geçirilen mejlisleriniň birinde ýurdumyzyň atçylygy babatda ylmy-barlag işlerini çuňlaşdyrmak maksadynda döwlet Baştutanymyzyň degişli ýolbaşçylara Türkmen oba hojalyk uniwersitetiniň ýanynda Ahalteke bedewlerini öwrenmek baradaky ylmy merkezi döretmek barada tabşyryk bermegini, şeýle hem Türkmenistanda Ahalteke atçylyk akademiýasyny esaslandyrmak barada aýdandygyny bellemek gerek.
Giň gerimde bellenilýän Türkmen bedewiniň baýramy mynasybetli geçirilýän çärelere gatnaşmak üçin ýurdumyza gelýän daşary ýurtly myhmanlaryň sanynyň artmagy behişdi bedewlerimiziň öçmejek şöhratyna hem-de bütin dünýäde olara gyzyklanmanyň örän uludygyna aýdyň şaýatlyk edýär. Olaryň arasynda dünýäniň dürli ýurtlaryndan atşynaslar, belli hünärmenler, alymlar, işewür düzümleriň wekilleri, ahalteke bedewleriň muşdaklary bar.
Şu ýyl ählihalk baýramçylygyna däp bolşy ýaly, milli Liderimiz Gurbanguly Berdimuhamedowyň başlangyjy bilen döredilen Halkara ahalteke atçylyk assosiasiýasynyň VII mejlisi, şeýle hem däbe öwrülen Halkara sergi-ýarmarkasy we “Türkmen bedewi we dünýäniň seýisçilik sungaty” atly IX halkara ylmy maslahaty gabatlandy. Her ýyl geçirilýän ahalteke bedewleriniň gözellik bäsleşiginiň jemleýji tapgyry we gyzykly atçapyşyklary bolsa, bu dabaralara gaýtalanmajak öwüşgin çaýýar.
Baýramçylyklar we şanly seneler mynasybetli ýurdumyzda dürli maksatly täze desgalary açmak we ulanmaga bermek dabaralary indi asylly däbe öwrüldi. Geçen ýyl behişdi bedewlerimiziň hormatyna guralan dabaralaryň maksatnamasy Aşgabat atçylyk sport toplumynda konkur manežiniň, şeýle hem Ahal welaýatynyň Gökdepe etrabynyň “Kärizek” geňeşliginde gurlan Halkara ahalteke atçylyk sport toplumynyň we Aba Annaýew obasynyň açylmagyny öz içine aldy.
Şu gün bolsa 120 baş aty saklamaga niýetlenen Halkara karantin merkezi ýurdumyzyň atçylyk pudagynyň düzüminiň üstüni ýetirdi. Umumy meýdany 40 gektara barabar bolan merkez zolaklaryň birnäçesine bölündi. Bu ýerde degişli desgalaryň toplumy, şol sanda barlag nokady, edara binasy, weterinar hassahanasy, 6 sany at ýatagy, 6 sany atlary ýüklemek üçin niýetlenen platforma hem-de atlar üçin awtoterezi, gury iýmler we saman ammary, saman üçin açyk meýdança, şeýle hem ulag serişdelerini arassalamak üçin niýetlenen üsti basyrylan dezinfeksiýa barýeri, üsti basyrlan awtoduralga we inženerçilik-tehniki desgalaryň birnäçesi ýerleşdirildi.
Bulardan başga-da, atlar üçin paddok (atlary arassa howada gezdirmek, şeýle hem olary atçapyşyklarynyň öň ýanynda taýýarlamak üçin niýetlenen meýdança), çapuw ýodasy we manež göz öňünde tutuldy.
“Türkmen atlary” döwlet birleşiginiň buýurmasy boýunça Türkmenistanyň Prezidentiniň degişli Kararyna laýyklykda Ak bugdaý etrabynda gurlan Halkara karantin merkezi şunuň ýaly desgalara bildirilýän ähli talaplara laýyk gelýär. Bu ýerde atlary saklamak we olara netijeli ideg etmek üçin oňaýly şertler döredildi.
Weterinar hassahanasy atlaryň saglygyna gözegçilik etmek üçin ýöriteleşdirilen döwrebap enjamlar we öňdebaryjy tehnologiýalar bilen üpjün edildi. At ýataklary halkara ölçeglerine hem-de bellenilen arassaçylyk kadalaryna laýyklykda degişli derejede enjamlaşdyryldy, bu ýerde bedewler üçin oňaýly howa ýagdaýy üpjün edildi.
Şunuň bilen baglylykda, ýurdumyzda atlaryň kesellerinden azat zolagyň döredilendigini bellemek gerek. Bu barada 27-nji aprelde Türkmenistanyň Prezidenti Gurbanguly Berdimuhamedowyň başlyklyk etmeginde geçirilen Halkara ahalteke atçylyk assosiasiýasynyň VII mejlisinde Halkara epizotiki edaranyň (HEE) Merkezi Aziýa boýunça sebit direktory Kazimiras Lukauskas öz çykyşynda aýratyn belledi.
Bu waka şu ýylyň martynda, ýagny Ýapyk binalarda we söweş sungaty boýunça V Aziýa oýunlarynyň öňüsyrasynda HEE tarapyndan resmi taýdan tassyklanyldy. Halkara epizotiki edarasy atlaryň saglygyna gözegçilik etmek we kesellerine garşy göreşmek ulgamyny ýola goýmak babatda ýurdumyzda uly üstünligiň gazanylandygyny aýtdy. Bellenilişi ýaly, häzir Türkmenistan Merkezi Aziýada atlaryň kesellerinden azat zolagyň derejesine eýe bolan ýeke-täk döwlet bolup durýar. Bu derejäni Assosiasiýanyň mejlisiniň barşynda jenap Lukauskasyň milli Liderimize gowşuran degişli sertifikaty tassyklaýar.
Mälim bolşy ýaly, ýurdumyzda atçylyk pudagynyň halkara atçylyk senagatyna goşulmagyna, atçylyk sportunyň ösdürilmegine uly ähmiýet berilýär. Häzir Türkmenistanda bedewleri ýaryşlara, şol sanda dünýä sport giňişliginde çykyşlara hemmetaraplaýyn taýýarlamak, şeýle hem halkara derejesindäki ýaryşlary geçirmek üçin toplumlaýyn maddy-enjamlaýyn binýat döredildi. Aziada — 2017-niň maksatnamasyna bolsa döwlet Baştutanymyz Gurbanguly Berdimuhamedowyň başlangyjy bilen atçylyk sportunyň gyzykly we meşhur görnüşleriniň biri - konkur girizilidi.
Şunuň bilen baglylykda, karantin merkeziniň wezipesi-daşary ýurtlarda geçirilýän bäsleşiklere ugratmazdan öň türkmen bedewleriniň, şeýle hem beýleki ýurtlardan Türkmenistanda geçirilýän ýaryşlara gatnaşmak üçin getirilýän atlaryň degişli barlagdan geçmegini üpjün etmek bolup durýar. Şeýle hem bu ýerde atlary oňat beden we sport ýagdaýynda saklamak maksadynda olara tälim bermek üçin zerur bolan mümkinçilikler göz öňünde tutuldy.
Ýurdumyzda Halkara karantin merkeziniň açylmagy tohum we sport atçylygynyň toplumlaýyn düzümini has-da ösdürmekde, türkmen halkynyň buýsanjy bolan ahalteke bedewleriniň dünýä şöhratyny artdyrmakda, daşary ýurtly hyzmatdaşlar bilen netijeli gatnaşyklary giňeltmekde nobatdaky ädim boldy. Bularyň ählisi hormatly Prezidentimiz Gurbanguly Berdimuhamedowyň belleýşi ýaly, ýurdumyzyň atçylyk sportunyň höweslendirmegine, onyň dünýä derejesine çykarylmagyna gönükdirilendir.


c: text/html

text:
hyzmatlarymyz
- › Hyzmatlarymyz
- › Raýatlara
- › Telekeçiler we edara görnüşli taraplar
- › Hyzmat ediş nokatlar
- › Pul geçirimler
Hasaplaşyk kassa hyzmatlary
- Milli manatda:
-Sahsy taraplaryn we telekeçilerin, ýuridiki taraplaryn we ýuridiki tarap bolmaýan beýleki guramalaryn gündelik we goýum hasaplarynyn açylmagy
-Hasaplary boýunça pul geçirimlerinin amala asyrylmagy
-Hasaplarynda pul serisdelerinin saklanylmagy
-Hasaplaryndaky pul serisdeleri boýunça müsderilere we ynanylan wekiline degisli tassyknamalaryn berilmegi
-Hasaplasyk-kassa hyzmaty
Bankymyz müsderileri bolan telekeçilerin, ýuridiki taraplaryn we ýuridiki tarap bolmaýan beýleki guramalaryn Türkmenistanyn çäginde beýleki müsderiler we karz guramalary bilen hasaplasyklaryny:
- Töleg tabsyryklary bilen hasaplasyklary
- Çekler bilen hasaplasyklary
- Inkasso boýunça hasaplasyklary
- Akkreditiw boýunça hasaplasyklary
- Plastik kartlar bilen hasaplasyklary
- Töleg talapnamalary tabsyryklary bilen hasaplasyklary
- Daşary ýurt pulunda:
- Gündelik we goýum hasaplarynyň açylmagy
- Türkmenistanyň çägine we çäginden daşarky ýurtlara hasaplary boýunça pul geçirimleriniň SWIFT ulgamy arkaly amala aşyrylmagy
- WESTERN UNION pul geçirimleri
- Akkrediitw boýunça hasaplaşyklaryň geçirilmegi we kabul edilmegi
- Milli manady daşary ýurt puluna we dasary ýurt puluny milli manada konwertasiýa we konwersiýa hyzmatlaryny
-Hasaplarynda pul serişdeleriniň saklanylmagy
-Hasaplaryndaky pul serişdeleri boýunça müşderilere we ynanylan wekiline degişli tassyknamalaryň berilmegi
- Hasaplaşyk-kassa hyzmaty
- Daşary ýurt pulyny alyş-çalys işleri

robotstxt: allowed

filter: keep


text:
Türkmenistanyň paýtagty „Aşgabat 2017“ Oýunlaryny toý lybasyna beslenip garşy alýar
Garaşsyz, Bitarap Türkmenistanyň paýtagty, söýgügüniň, ylhamyň we ýaşlygyň şäheri Aşgabat giň köçeleri bilen bize gujak açýar, saýaly baglarydyr seýilgähleri bilen bagryna basýar, şadyýan gün öz mähri bilen gallap alýar.
Müdimi ýaş güneşli Aşgabat gözel binalarynyň ajap sazlaşygy bilen günsaýyn ösýär, özgerýär. Köçeleridir şaýollary giň, bagy-bosn, täzeden- täze meýdançaly, çüwdürimli-seýilgäh toplumly, kaşaň desgaly ak mermere bürenen şäherimiz Gündogaryň merjenidir. Onuň başy belent binalary, asman sary ymtylýan gümmezleri bilen, Köpetdagyň etegine tarap ösýän paýtagtymyz şäherleriň gözeli.
Biz söýgüli şäherimiziň parahtçylyksöýüjiligiň, açyklygyň we myhmasöýerligiň nyşany, halkara forumlarynyň, wekiliçilikli syýasy duşuşyklarynyň, medeni çäreleriň geçirlýän ýerine öwrülenine buýsanýarys.
Bu gün türkmen paýtagty „Aşgbabat 2017“ Oýunlaryna taýyarlanýar. Ol sport baýramyny toý lybasynda garşy alýar. Wokzalyň golaýyndaky meýdançada, paýtagtyň Halkara aeroportundaky Oýunlaryň nyşany gujurly-dostana alabaý Wepaly myhmanlary garşy alýar.
Aziadanyň nyşanlary şäher bezegine sazlaşykly utgaşyp, uly möçberli sport baýramynyň ruhuny görkezýär, oňa türkmen paýtagty ruhubelentlik we şatlyk bilen taýýarlyk görýär. Oýunlaryň öňýany Aşgabadyň şaýollrydyr esasy köçeleri düýpli özgerdi. Olara Aziadanyň nyşanlary bolan çyralar, monitorlar, diodçyraly ýazgylar, plakatlar bezeg berýär.
Paýtagtyň esasy binagärlik bezegi-sebitde deňi-taýsyz döwrebap köpugurly Olimpiýa şäherçesidir.Ozboluşly binagärlik täzeçillik we gurluş düzümleri milli nyşanlardyr üýtgeşik dizýnarlik tilsimleri, binalaryň ýokary tehnologiýalary we guramaçylyk täzeçillikleri bilen sazlaşykly urgaşmagy ýurtda bolup geçýän özgertmelerri we die bir ýokary sport üstünliklerini däl, eýsem halklaryň arasyndaky ynanyşmany berkitmegi şanlandyrýar.
Türkmen jemgyýetiniň medeni ýörelgelerini, taryhy-medeni dowamatlylygyny görkezýän heýkeller toplumy-da paaýtagtymyzy gaýtlanmajak görke getirýär. Dünýä belli ahal-teke bedewleriniň keşbi onuň aýrylmaz bölegidir. Bedew ýyndamlygy we batly gadamy eýýamyň depgine laýyk gelýär, biziň parahatçylyga, ösüşe we milli abadançylyga ymtylyşymyzy beýan edýär. Hut ady rowaýata öwrülen „ganatly bedewiň“ heýkeliniň „Saglyk.
Ruhubelentlik. Dostluk“ şygary bilen geçirilýän „Aşgbabat 2017“ Oýunlarynyň esasy sport meýdançasyny bezemeginiň özem simwolik häsiýete eýedir.


text:
Abazalar
Abazalar - esasan, Garaçaý-Çerkes Respublikasynda ýaşaýan halk. Olaryň käbir toparlary Adygeý Respublikasynda hem de Kislowodsk raýonunda duş gelýär. Ilatynyň sany 25 müň adam (1970). Abazalaryň ep-esli bölegi 19-njy asyryň 60-njy ýyllarynda Türkiýe göçüp barýar. Abazalaryň dili kawkaz dilleriniň adygeý-abhaz toparyna girýär. Olaryň asly musluman-sünnilerdir. Abazalaryň ata-babalary Gara deňziň gündogar kenarynda yaşapdyr. Etniki taýdan iki topara - tapaita we şkaraua diýen taýpalara bölünýär. Bu taýpalaryň dil aýratynlyklary häzir hem bar. Esasy kärleri geçmişde uzak öri meýdanlarynda mal bakmak, ekerançylyk, demirçilik hünärmentçiligi we ýüň-ýüplük egirmek bolupdyr. Biziň günlerimizde maldarçylyk, ekerançylyk, käbir ýerlerde emeli suwaryş arkaly bagçylyk, bakjaçylyk bilen meşgullanýarlar. Dili we medeniýeti boýunça abhazlara ýakyn. Bolşewik Rewolüţiýasyndan soň Abazalaryň öz ene dilinde ýazuwy döredildi. Olar kabardin we orus dillerini, hatyny deň derejede bilýärler.


text:
1-nji fewralda Fransiýanyň paýtagty Parižde Ýeliseý köşgünde Türkmenistanyň we Fransiýanyň prezidentleriniň duşuşygy geçirildi. Gurbanguly Berdimuhamedow we Nikolas Sarkozy ençeme ugurlardan ýurtlaryň ikitaraplaýyn gatnaşyklaryny giňeltmek maksadyny mälim etdiler.
Türkmenistan bilen Fransiýanyň aragatnaşygynyň perspektiwalary barada Azat Ýewropa we Azatlyk Radiosynyň Fransiýadaky habarçysy Ruzan Guregian bilen Türkmen gullugyndan Gözel Hudaýberdiýewa söhbetdeş boldy.
Azatlyk Radiosy: Türkmenistanyň we Fransiýanyň prezidentleri 1-nji fewralda Parižde geçiren gepleşiklerinde nähili temalary gozgadylar?
Ruzan Guregian: Prezidentleriň dialogy iki ýurduň arasyndaky gatnaşyklaryň perspektiwalaryna garamakdan we regional hem halkara meseleler barada pikir alyşmakdan ybarat boldy.
Fransiýanyň we Türkmenistanyň prezidentleri dürli ugurlardan ýurtlaryň arasyndaky hyzmatdaşlygy ösdürmäge we çuňlaşdyrmaga taýýardyklaryny tassykladylar. Medeni, ylmy ugurlar, şeýle-de ýurtlaryň muzeýleriniň arasyndaky hyzmatdaşlygy agzadylar.
Türkmenistanyň Ýewropa Bileleşigi bilen gatnaşyklaryna hem garaldy, taraplar, hususan-da, adam hykuklaryna hormat goýulmagy meselesinde dialogy dowam etdirmegiň ähmiýetini nygtadylar.
Azatlyk Radiosy: Adam hukuklary meselesiniň gozgalanlygyny aýtdyňyz. Türkmenistanyň prezidentiniň Fransiýa saparynyň öň ýanynda graždan jemgyýetçiliginiň guramalary Türkmenistanda ynsan hukuklarynyň problemasyna köpçüligiň ünsüni çekmek boýunça ýörite çäreleri geçirip, fransuz häkimiýetlerini bu meseläni gozgamaga ündediler. Pariždäki gepleşiklerde bu tema kimiň inisiatiwasy bilen gozgaldy?
Ruzan Guregian: Fransiýa tarapy Germaniýa bilen bilelikde öňe sürýän inisiatiwasynyň çäginde ynsan hukuklaryna hormat goýmak meselesi boýunça Türkmenistanyň we Ýewropa Bileleşigi arasynda dialogy dowam etdirmegiň tarapynda çykyş edýänligini ýene bir gezek mälim etdi.
Azatlyk Radiosy: Halkara temalaryna degişli nähili meselelere garaldy?
Ruzan Guregian: Prezidentler regional hem halkara derejesinde durnuklylyk we parahatçylyk meselelerini maslahatlaşdylar. Owganystandaky ýagdaýa üns berdiler. Taraplar owgan häkimiýetleriniň jogapkärçiligini güýçlendirmek we ýurdy dekeltmek boýunça regional hyzmatdaşlygyň ähmiýetini nygtadylar. Neşe gaçakçylygyna garşy göreşi güýçlendirmegiň tarapyndadyklaryny hem mälim etdiler.
Azatlyk Radiosy: Türkmenistanyň prezidentiniň Fransiýa saparynyň dowamynda fransuz tarapy bilen duşuşyklaryň ençemesini geçirmekçidigi habar berlipdi. G.Berdimuhamedowyň Fransiýanyň prezidenti bilen gepleşiklerden daşgary ýene nähili duşuşyklary boldy?
Ruzan Guregian: Türkmenistanyň prezidenti Fransiýanyň parlamentiniň ýolbaşçysy tarapyndan kabul edildi. Taraplar arasynda ýurtlaryň parlamentleri derejesinde hyzmatdaşlygyň perspektiwalryna garaldy.
Jenap Gurbanguly Berdimuhamedow Fransiýanyň Daşary işler ministri jenap Kuşner tarapyndan hem kabul edildi. Ýurtlaryň Daşary işler ministrlikleriniň arasynda hyzmatdaşlyk boýunça ylalaşyga gol çekilmegine garaşylýar.
Azatlyk Radiosy: Türkmen-fransuz gepleşikleriniň gidişine nähili baha berýärsiňiz, taraplar arasynda nähili dokumentlere gol çekilmegine garaşyylýar?
Ruzan Guregian: Taraplar dürli ugurlardan ylalaşyklary baglaşmagyň tarapdarydygyny mälim etdiler, medeniýet, ylym ugurlary agzaldy, ýurtlar arasynda ykdysady taýdan hyzmatdaşlygy giňeltmek we ösdürmek üçin işçi topar döredildi.
Azatlyk Radiosy: Türkmenistanyň we Fransiýanyň energiýa hyzmatdaşlygyna uly gyzyklanma bildirýänligi mälim edilýär. Gepleşiklerde energiýa temasyna nä derejede üns berildi?
Ruzan Guregian: Türkmenistanyň Ýewropa Bileleşiginiň energiýa üpjünçiliginde oýnaýan roly nygtaldy. Prezidentler enegriýa resurslaryny halkara bazarlaryna çykarmak üçin amatly tranzit ýollaryny berkitmek ugrunda tagallalary güýçlendirmegiň zerurlygyny nygtadylar we bu strategik ugurdan hyzmatdaşlygy güýçlendirmek üçin işçi toparynyň döredilenligini mälim etdiler.


text:
26 Mart 2015 Perşembe
Sloweniýanyň Wekiliýeti Bilen Gepleşikler
2015-nji ýylyň 25-nji martynda Türkmenistanyň Daşary işler ministrliginde Aşgabat şäherine iş sapary bilen gelen, Sloweniýa Respublikasynyň Türkmenistandaky Adatdan daşary we Doly ygtyýarly Ilçisi (ýerleşýän ýeri Moskwa ş.) j-p Primož Şeligonyň ýolbaşçylygyndaky wekiliýeti bilen gepleşikler geçirildi.
Dostlukly ýagdaýda geçen duşuşygyň dowamynda 2015-nji ýylyň birinji ýarymynda Türkmenistanyň Prezidenti Gurbanguly Berdimuhamedowyň Sloweniýa Respublikasyna meýilleşdirilýän resmi saparynyň meseleleri, şeýle hem ikitaraplaýyn hyzmatdaşlygyň gün tertibi ara alnyp maslahatlaşyldy.
Duşuşygyň dowamynda taraplar gol çekilen ylalaşyklaryň we şertnamalaryň çäginde anyk taslamalaryň durmuşa geçirilmeginiň ähmiýetini belläp, söwda-ykdysady we medeni-gumanitar çygyrlaryndaky ikitaraplaýyn gatnaşyklarynyň giňeldilmegine gyzyklanma bildirdiler.
Taraplar döwletara gepleşikleriň möhüm düzüjisi bolýan iki döwletiň daşary syýasy edaralarynyň arasynda syýasy geňeşmeleriň yzygiderli geçirilmeginiň zerurlygyna ünsi çekdiler. Şunlukda, Türkmenistanyň we Sloweniýa Respublikasynyň abraýly halkara guramalarynyň, esasan hem BMG-niň çäginde özara gatnaşyklaryny güýçlendirmelidigini bellenildi.
Kaydol: Kayıt Yorumları (Atom)


text:
Salam hormatly lukman! Men 16 ýaşymda. Ýatan ýerimden turanymda ýa-da çommalyp oturyp turanymda meniň gözüm garaňkylaýar. Onuň sebäbi nämekä?
Saýtyň okyjysy.
Hormatly okyjy!
Ýeriňizden turanyňyzda gözüňiziň garaňkylamagy, beýni gan aýlanşygynyň wagtlaýyn dörän ýetmezçiliginiň ýüze çykandygynyň alamaty bolup biler. Ondan başga-da, ýürek urmalaryň kadasyzlygy (ekstrasistoliýa, aritmiýa), gan azlylyk keseli hem bu ýagdaýyň döremeginiň sebäbi bolup biler. Bar bolan ýagdaýyň sebäbini anyklap, bejergi geçirmek üçin maşgala lukmany we newropatolog lukmanyna ýüz tutmak peýdaly bolar.
Hormat bilen, saýtyň lukmany.
>>
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Şu gün Eurobasket 2017 çempionatynyň çärýek final duşuşyklary başlaýar
Ýewropa Basketbol çempionatynyň çärýek final duşuşyklarynyň çäginde şu gün Germaniýa Ispaniýa bilen we Sloweniýa Latwiýa bilen oýnar
Stambul şäheriniň Sinan Erdem sport merkezinde dowam edýän çempionatda 13-nji sentýabr çarşenbe güni bolsa Gresiýa-Russiýa we Italiýa-Serbiýa çärýek tutluşyklary geçiriler.
Çärýek finalda ýeňiş gazanan ýygyndylar 14-15-nji sentýabr aralygynda geçiriljek ýarym finalda biri-birleri bilen oýnarlar.
Çempionatyň çärýek final duşuşyklary:
12-nji sentýabr:
18:45 Germaniýa-Ispaniýa
21:30 Sloweniýa-Latwiýa
13-nji sentýabr:
18:45 Gresiýa-Russiýa
21:30 Italiýa-Serbiýa


text:
Adam ýagdaýa baha bereninde, başdan geçiren durmuşyna, öz töweregindäki gurşawa görä, baha bermäge ukyply bоlýar. Şоl nukdaý nazardan men şäheriň ýaşaýjysy hökmünde özümde dörän оý-pikirleri siziň bilen paýlaşmagy göwnüme düwdüm.
Mundan 7-8 ýyl öňki döwürdäki ýagdaý bilen häzirki ýagdaýy deňeşdirenimde, ýerlerdäki halkyň hal-ýagdaýynyň tapawudyny görnetin duýýaryn. Öň neşäniň, ýagny tirýegiň, gerоiniň, beňiň we ş.m. bahasynyň hem-de tapmak mümkinçiliginiň elýeterli bоlmagy оny çekýänleriň sanynyň köp bоlmagyna, hat-da yzygiderli artmagyna, gynandyrýan ýerem ýaşlaryň hasabyna artmagyna getirýärdi. Bu ýagdaý sebäpli birnäçe maşgalalaryň dagamagyna, öýleriň ýykylmagyna, has dоgrusy sökülmegine we satylmagyna, оlaryň ýaş çagalarynyň bоlsa sergezdan bоlmaklaryna getirýän pursatlaryna duş gelip bоlýardy. Sоňa baka bu wakalar özara sepleşip, оbalarda, etraplarda birnäçe jenaýatçylyk sepini emele getirýärdi. Bar maksady «neşe tapmaga» gönükdirilen adamyň оgurlyk, talaňçylyk, kezzapçylyk ýaly jenaýatlary etmäge ukyply bоlýandygy, оl adamyň jemgyýete hоwp salýandygy hemmä-de düşnükli.
Neşekeşligi gоýdurmak üçin daşary ýurtlarda dürli klinikalar, ylmy merkezler işleýär, emma оlaryň hiç biriniň gazanýan netijesiniň Türkmenistandaky ýaly däldigini anyk bilýärin. Aslynda ylmy merkezleriň, klinikalaryň üsti bilen däl-de, raýatlara neşäniň elýetmez edilen ýagdaýynda raýatlaryň neşä bоlan tabynlygyny aýryp bоlýandygyny Türkmenistan öz mysalynda subut etdi. Şоl wagtky neşe ulanan adamlaryň aglaba bölegi, indi neşäniň üzül-kesil azalandygy sebäpli, bu pişesini gоýmaga mejbur bоldylar.
Indi birnäçe ýyl bäri neşe ulanmakdan el çeken adamlaryň il arasyna gоşulyp, zähmet çekip, maşgalasyna birigip, öýüni galdyryp ýörändiklerini göreniňde adamy çuňňur we guwançly оýlanmalar gaplap alýar. Şeýle-de halkyň aglaba böleginiň gоş-gоlamlarynyň оgurlanmak gоrkusynyň aradan aýrylýandygyny bellemek zerurmyka diýýän. Öň gapysynda ýönekeý zatlaryny, ýagny köwüşlerini, gap-çanaklaryny we ş.m. hem gоýmaga çekinýän adamlaryň, şu wagt mallaryny, awtоulaglaryny hem gapysynda gije-gündiz çekinmän gоýýandyklaryny özüňiz görýänsiňiz. Şunuň özi jemgyýetiň arasyndan neşe ýaly hоwply belanyň aýrylmagynyň täsiridigine halk aýdyň düşünýär.
Öňler çagalar baglarynda işleýän aýallar tоparlaryndaky çaga sanyny ýeterlik edip görkezmek üçin gоňşy-gоlamlarynyň çagasyny haýyş edip, öz ýanlary bilen alyp gidýärdiler. Indi ýyl saýyn şu beladan saplanyp diklenen maşgalalardan hem dоgulýan çagalaryň sanynyň köpdügi, çagalar bagynyň çaga bilen üpçünçiligi meýilleşdirilşinden hem artyk köpelip, çagalar bagynyň hem ýetmezçilik edip başlamagy ýüze çykyp ugrady. Mundan begençli näme bоlup biler?
Ýöne bu bela garşy göreşiň aňsat däldigini, sebäbi Türkmenistanyň gоňşy ýurtlarynyň aglabasynyň entäk bu beladan ejir çekýändigini hemme bilýär. Şоnuň üçin meniň pikirim her kim bu ýagdaýa akyl ýetirip, indi gaýdyp, bu belanyň jemgyýetimiziň arasyna aralaşmazlygyny gazanmaly.
11 апреля 2013
SAGBOLUŇ !
Ähli öý ojaklar abat bolsun. Ençeme öýi ýykan bela indi gelmesin.


text:
Türkmenistanyň Hökümetiniň mejlisinde döwlet durmuşynyň möhüm ugurlaryna garaldy
Türkmen döwlet habarlar agentligi (TDH) / 12.01.2018 /
Hormatly Prezidentimiz Gurbanguly Berdimuhamedow Ministrler Kabinetiniň täze ýyldaky ilkinji mejlisini geçirdi. Onda ýurdumyzy mundan beýläk-de depginli ösdürmäge hem-de halkymyzyň abadançylygyny üpjün etmäge gönükdirilen döwletimiziň syýasatyna degişli käbir meseleler ara alnyp maslahatlaşyldy. Mejlisiň barşynda möhüm resminamalaryň birnäçesiniň taslamalaryna hem garaldy.
Hormatly Prezidentimiz mejlisiň gün tertibini yglan edip, ilki bilen Ministrler Kabinetiniň Başlygynyň orunbasary G.Myradowa söz berdi. Wise-premýer “Türkmenstandartlary” Baş döwlet gullugynyň işi, şol sanda Döwlet etalon merkeziniň maddy-enjamlaýyn binýadyny pugtalandyrmak, ony häzirki zaman serişdeleri bilen enjamlaşdyrmak, bu ulgamda kadalaşdyryjy-hukuk namalaryny kämilleşdirmek boýunça görülýän anyk çäreler barada hasabat berdi.
Hökümet Baştutanynyň orunbasary bu edaranyň merkezi barlaghanalarynyň tapgyrlaýyn amala aşyrylýan halkara akkreditasiýasy barada maglumat berip, Döwlet etalon merkeziniň Ýylylyk barlaghanasynyň bu usuly ilkinjileriň biri bolup, Slowak milli akkreditasiýa gullugynyň halkara akkreditasiýasy tarapyndan üstünlikli geçirilendigini hem-de degişli şahadatnamany alandygyny habar berdi.
Hormatly Prezidentimiz Gurbanguly Berdimuhamedow hasabaty diňläp, türkmen ykdysadyýetiniň hemme pudaklarynda ulanylýan ölçegleriň ýeke-täk ulgamyny üpjün etmegiň bu Merkeziň baş wezipeleriniň biridigini belledi. Milli Liderimiz ölçegleriň dogrulygynyň we takyklygynyň döwletimiz üçin durmuş-ykdysady hem-de syýasy ähmiýete eýedigini aýdyp, öndürilýän önümleriň we harytlaryň, ýerine ýetirilýän işleriň hem-de hyzmatlaryň hiliniň we howpsuzlygynyň barlanylyşy dünýä tejribesinde umumy kabul edilen hil ölçeglerine laýyk gelmelidigini nygtady. Döwlet Baştutanymyz şu wezipelerden ugur alyp, milli etalon binýadyny, barlaýyş we synag geçiriş barlaghanalar ulgamyny kämilleşdirmek hem-de olary halkara güwänamalary bilen üpjün etmek üçin bar bolan ähli mümkinçilikleri peýdalanmagy göz öňünde tutmagyň zerurdygyna ünsi çekip, wise-premýere birnäçe anyk görkezmeleri berdi.
Ministrler Kabinetiniň Başlygynyň orunbasary O.Gurbannazarow gözegçilik edýän ulgamlaryndaky işleriň ýagdaýy hem-de Türkmenistanyň «EKSPO-2020» Bütindünýä sergisine gatnaşmagyna görülýän taýýarlyk barada hasabat berdi. 2020-nji ýylyň oktýabryndan 2021-nji ýylyň 10-njy apreli aralygynda Birleşen Arap Emirlikleriniň Dubaý şäherinde “Akyl-paýhasymyzy birleşdirip, geljegi döredýäris” atly mowzuk bilen geçiriljek forumda milli sergimiz guralar. Häzirki wagtda «EKSPO-2020»-niň guramaçylyk komiteti bilen degişli işler alnyp barylýar.
Hormatly Prezidentimiz Gurbanguly Berdimuhamedow hasabaty diňläp, Türkmenistanyň bu halkara foruma gatnaşmagynyň dünýä bileleşigine gazanýan üstünliklerimizi görkezmäge, ykdysadyýetiň dürli ulgamlaryny ösdürmek babatda durmuşa geçirilýän maksatnamalar, türkmen halkynyň baý medeni-mirasy bilen tanyşdyrmaga mümkinçilik berjekdigini hem-de ýurdumyzyň tehnologiýalaryny, ylmyň işläp taýýarlamalaryny, harytlaryny we hyzmatlaryny daşarky bazarda ilerletmäge ýardam etjekdigini belledi. Milli Liderimiz “EKSPO-2020”-niň täze gatnaşyklary ýola goýmak, dürli ulgamlarda tejribe alyşmak, daşary ýurtly hyzmatdaşlar bilen özara bähbitli hyzmatdaşlygyň gerimini giňeltmek üçin netijeli çäredigini nygtap, bu babatda wise-premýere anyk tabşyryklary berdi.
Soňra Ministrler Kabinetiniň Başlygynyň orunbasary M.Babaýew ýangyç-energetika toplumyny has-da kämilleşdirmek boýunça alnyp barylýan işler hem-de “Türkmenistanyň nebitgaz senagatyny ösdürmegiň 2030-njy ýyla çenli döwür üçin maksatnamasyny” üstünlikli durmuşa geçirmek maksady bilen görülýän çäreler barada hasabat berdi. Şeýle-de "Awaza" milli syýahatçylyk zolagynda “Türkmengaz” döwlet konserni tarapyndan taýýarlanylan “Sergiler merkezini” gurmagyň taslamasy barada habar aýdyldy.
Hormatly Prezidentimiz ýurdumyzyň ýangyç-energetika toplumyny ösdürmegiň maksatnamalarynda kesgitlenilen işleri yzygiderli ýerine ýetirmek üçin degişli çäreleri görmegiň zerurdygyny belläp, wise-premýere birnäçe anyk görkezmeleri berdi. Şol maksatnamalar toplumyň senagat we eksport kuwwatyny pugtalandyrmaga, täze tehnologiýalary hem-de öňdebaryjy işläp taýýarlamalary peýdalanmagyň, işjeň maýa goýum syýasatynyň esasynda pudaklaýyn düzümleri döwrebaplaşdyrmaga gönükdirilendir.
Hormatly Prezidentimiz “Awazadaky” “Sergiler merkeziniň” taslamasynyň üstünde durup geçip, Hazaryň kenar ýakasynda bina edilýän desgalaryň ählisiniň ajaýyplygy bilen tapawutlanmalydygyny, syýahatçylyk zolagynyň umumy binagärlik keşbine sazlaşykly goşulmalydygyny belledi. Milli Liderimiz wekilçilikli işewür forumlary hem-de ýokary derejeli duşuşyklary geçirmäge niýetlenilen binalaryň ählisi işlenip taýýarlanylanda dünýä ölçeglerini nazara almagyň zerurdygyna ünsi çekip, wise-premýere bu babatda degişli tabşyryklary berdi.
Ministrler Kabinetiniň Başlygynyň orunbasary E.Orazgeldiýew ýurdumyzyň oba hojalyk meýdanlarynda dowam edýän möwsümleýin işler barada hasabat berdi. Güýzlük bugdaýa ideg etmek, şol sanda ak ekinleri mineral we organiki dökünler bilen iýmitlendirmek, haşal otlara garşy göreşmek boýunça zerur bolan agrotehniki çäreler geçirilýär. Ýerleri ýazky ekiş möwsümine taýýarlamak maksady bilen, sürüm bilen birlikde, tekizlemek işleri dowam edýär. Şunuň bilen birlikde, gowaça ekişinde ulanyljak oba hojalyk tehnikalaryny möwsüme doly taýýarlamak işleri alnyp barylýar. Pagta arassalaýjy kärhanalarda tohumlyk çigitleri taýýarlamak işlerine aýratyn üns berilýär.
Hormatly Prezidentimiz Gurbanguly Berdimuhamedow hasabaty diňläp, bugdaýyň we gowaçanyň hasyllylygyny ýokarlandyrmagy, sürümli ýerleriň melioratiw ýagdaýyny gowulandyrmagy, suw bilen üpjün edilmegini Türkmenistanda ýaýbaňlandyrylan oba hojalyk özgertmeleriniň esasy ugurlary hökmünde görkezdi. Döwlet Baştutanymyz wise-premýere ähli möwsümleýin oba hojalyk işlerini gysga möhletde geçirmek babatda birnäçe tabşyryklary berdi. Şeýle hem obasenagat toplumynyň netijeliligini ýokarlandyrmak maksady bilen, agrotehnikanyň öňdebaryjy usullaryny ornaşdyrmak babatda anyk görkezmeler berildi.
Ministrler Kabinetiniň Başlygynyň orunbasary M.Aýdogdyýew Ahal welaýatynyň Owadandepe obasynda «Türkmen aýna önümleri» täze kärhanasyny işe girizmäge taýýarlyk görlüşiniň barşy barada hasabat berdi. Bu desga daşary ýurtlardan getirilýän önümleriň ornuny tutýan harytlary öndürmek boýunça döwlet maksatnamasynyň durmuşa geçirilmeginiň çäklerinde amala aşyryldy. Ol dünýäniň esasy önüm öndürijilerinden getirilen enjamlar bilen üpjün edildi. Kärhana gurluşyk aýnalarynyň dürli görnüşlerini hem-de dürli görnüşli çüýşe gaplaryny öndürmäge mümkinçilik berýär. Aýna önümçiligi ulgamynda ýokary hünärli işgärleri taýýarlamak maksady bilen, türkmen hünärmenleri degişli okuwy geçdiler.
Hormatly Prezidentimiz hasabaty diňläp, dünýäniň meşhur önüm öndürijilerinden getirilen ýokary tehnologiýaly öňdebaryjy enjamlar bilen üpjün edilen döwrebap senagat desgalarynyň işe girizilmegi bilen, milli ykdysadyýetimiziň pudaklary, şol sanda gurluşyk serişdeleri, ýerli çig malyň esasynda dürli aýna önümlerini öndürmek ýaly geljegi uly ugurlar ep-esli ösdürilýär. Täze kärhananyň açylmagy ýurdumyzyň içerki bazaryny özümizde öndürilen ýokary hilli önümlere bolan islegleri has doly kanagatlandyrmaga mümkinçilik berer. Milli Liderimiz dünýäniň iň gowy tejribesini ulanmak arkaly gurluşyk serişdeleri senagatynyň düzümini mundan beýläk-de ösdürmegiň, bu ulgama öňdebaryjy tehnologiýalary ornaşdyrmagyň wajypdygyny aýdyp, wise-premýere täze aýna kärhanasynyň işlemegi baradaky meseläni yzygiderli gözegçilikde saklamagy tabşyrdy.
Soňra Ministrler Kabinetiniň Başlygynyň orunbasary D.Amangeldiýew Marynyň döwlet elektrik stansiýasynyň çäklerinde utgaşykly dolanyşykda işleýän täze elektrik stansiýasynyň gurluşygynyň barşy barada hasabat berdi. Elektrik stansiýasynyň umumy kuwwaty 1574 MWt bolar, onda her biriniň kuwwaty 263,25 MWt bolan 4 sany gazturbinasy hem-de her biriniň kuwwaty 260,5 MWt bolan 2 sany bugturbinasy oturdylar. Häzirki wagtda işe goýberiş-sazlaýyş işleri alnyp barylýar, bugturbinalarynyň binasynyň gurluşyk işleri, geçiriji turbalary kebşirlemek hem-de degişli enjamlary gurnamak we beýleki işler dowam edýär.
Soňky ýyllarda häzir hereket edýän desgalary döwrebaplaşdyrmaga hem-de täze döwrebap gazturbinaly elektrik stansiýalary gurmaga gönükdirilen iri möçberli taslamalar durmuşa geçirilýär, elektrik geçirijiler çekilýär, paýlaýjy kiçi beketleriň onlarçasy gurulýar, paýtagtymyzyň, ýurdumyzyň beýleki şäherleriniň we ilatly ýerleriniň energiýa üpjünçilik ulgamy täzelenýär diýip, hormatly Prezidentimiz Gurbanguly Berdimuhamedow belledi. Döwlet Baştutanymyz elektrik energetika pudagynyň goşmaça öndüriji kuwwatlyklaryny ulanmaga tabşyrmagyň meseleleriniň üstünde durup geçip, bu ugurdaky işleri dowam etmegiň zerurdygyny aýtdy. Munuň özi elektrik energiýasynyň her ýylda barha artýan içerki sarp edilişini durnukly üpjün etmäge hem-de ozal bar bolan we täze ugurlar boýunça onuň daşary ýurtlara iberilişini artdyrmaga mümkinçilik berer.
Milli Liderimiz Türkmenistan üçin aýratyn ähmiýeti bolan energetika hyzmatdaşlygynyň meselelerine ünsi çekip, energiýa serişdeleriniň diwersifikasiýalaşdyrylmagynyň, täze, köpugurly turbageçiriji düzümleriň döredilmeginiň strategiki ileri tutulýan ugur bolup durýandygyny aýtdy. Döwlet Baştutanymyz häzirki wagtda energiýa çeşmelerine hem-de olary ibermegiň serişdelerine deňhukuklylyk, kepillikli elýeterlilik meseleleriniň ählumumy häsiýete eýe bolandygyny nygtady hem-de ýurdumyzyň ählumumy energetika howpsuzlygyny üpjün etmäge degişli netijeli başlangyçlarynyň şu maksatlara ýetilmegine gönükdirilendigini belledi. Hormatly Prezidentimiz pudaklaýyn taslamalar amala aşyrylanda iň täze tehnologiýalary, ýokary netijeli, ygtybarly enjamlary we serişdeleri peýdalanmagyň möhümdigini nygtap, wise-premýere bu babatda anyk tabşyryklary berdi. Ministrler Kabinetiniň Başlygynyň orunbasary B.Annameredow ýurdumyzda Internet ulgamyny giňeltmek boýunça alnyp barylýan işler barada hasabat berdi. Wise-premýer ilatyň Internet hyzmatlaryna isleglerini kanagatlandyrmak maksady bilen, nyrhnamalaryň täze görnüşleriniň girizilendigini, şunuň netijesinde Internet torundan peýdalanýanlaryň sanynyň artandygyny habar berdi. Netijede, Internet ulanyjylarynyň sany ep-esli artdy. Içerki internet ulgamynyň işe goýberilmegi bilen “Altyn asyr” öýjükli aragatnaşyk ulgamynyň müşderilerine türkmen telewideniýesiniň ýedi sany teleýaýlymlaryna öýjükli telefonlaryň üsti bilen tomaşa etmäge mümkinçilik döredi.
Wise-premýer mejlisiň dowamynda ýurdumyza, şol sanda “Awaza” milli syýahatçylyk zolagyna gelýän syýahatçylara we ýolagçylara ýokary hilli hyzmat etmek maksady bilen amala aşyrylýan toplumlaýyn çäreler barada hasabat berdi. Şu babatda dürli kysymly täze awtobuslaryň ulanmaga berlendigi barada habar berildi.
Hormatly Prezidentimiz Gurbanguly Berdimuhamedow hasabaty diňläp, pudaklaýyn düzümi toplumlaýyn döwrebaplaşdyrmagyň we diwersifikasiýa ýoly arkaly ösdürmegiň, iň öňdebaryjy enjamlary hem-de täzelikleri ulanmagyň netijesinde ýurdumyzda aragatnaşygyň köp şahaly ulgamynyň üstünlikli hereket edýändigini, maglumat serişdeleriniň terminalynyň işlenip taýýarlanylýandygyny belledi. Telefon beketleriniň ösen awtomatlaşdyrylan ulgamy, şol sanda öýjükli aragatnaşygyň ösdürilmegi, şeýle hem internete birikmek we maglumatlary geçirmek üçin ýokary tizlikli ýaýlymlar aragatnaşyk hyzmatlarynyň ýokary hilli bolmagyna mümkinçilik berýär diýip, döwlet Baştutanymyz sözüni dowam etdi hem-de hyzmatlaryň tehniki üpjünçiligini gowulandyrmak, internet ýaýlymlarynyň geçiriş ukybyny ýokarlandyrmak boýunça çäreleri görmegi tabşyrdy.
Hojalygy ýöretmegiň ähli ulgamlarynyň bökdençsiz işlemegi, ýurdumyzyň sebitlerinde adamlaryň ýaşaýyş-durmuşy üçin amatly şertleriň döredilmegi, jemgyýetçilik ulagynyň sazlaşykly hereketiniň guralmagy häzirki günde ileri tutulýan wezipeleriň hatarynda durýar diýip, milli Liderimiz aýtdy. Hormatly Prezidentimiz Türkmenistana gelip gowuşýan awtoulag serişdeleriniň ähli kysymlarynyň hökmany suratda öňünden ýerli howa-toprak şertlerine laýyk gelýändigi babatda synagdan geçirilýändigini aýdyp, ýolagçy gatnawlaryny amala aşyrmakda jemgyýetçilik ulagynyň möhüm ornuny nygtady. Şunuň bilen baglylykda, döwlet Baştutanymyz wise-premýere ýolagçylara ýokary hilli hyzmat etmek boýunça sazlaşykly işi üpjün etmek we täze döwrebap tehnikalary netijeli ulanmak üçin zerur çäreleri görmegi tabşyrdy.
Soňra Ministrler Kabinetiniň Başlygynyň orunbasary A.Garajaýew 24–26-njy ýanwarda Türkmenistanda Belarus Respublikasynyň Medeniýet günlerini geçirmäge görülýän taýýarlyk barada hasabat berdi. Bu döredijilik çäresi iki ýurduň Medeniýet ministrlikleriniň arasynda 2017-2020-nji ýyllar üçin hyzmatdaşlyk maksatnamasyna laýyklykda hem-de dostlukly döwletleriň arasynda diplomatik gatnaşyklarynyň ýola goýulmagynyň 25 ýyllygy mynasybetli geçirilýär. Medeniýet günleriniň çäklerinde Belarusuň sungat ussatlarynyň konsertini, fotosergi, kinolaryň görkezilişini, bu ýurduň şahyrlarynyň we ýazyjylarynyň türkmen kärdeşleri bilen duşuşyklaryny guramak meýilleşdirildi.
Döwlet Baştutanymyz Türkmenistanyň daşary syýasaty ugruny amala aşyrmakda milli medeniýetiň ähmiýetli ornuny belledi hem-de wise-premýere türkmen halkynyň köpasyrlyk däp-dessurlarynyň, ruhy-ahlak gymmatlyklarynyň çuňňur mazmunyny we özboluşlylygyny açyp görkezmek boýunça yzygiderli işleri geçirmegi tabşyrdy.
Milli Liderimiz Gurbanguly Berdimuhamedow paýtagtymyzda Belarus Respublikasynyň Medeniýet günlerini geçirmegiň guramaçylyk meselesine ünsi çekip, bu medeni çäräniň biziň halklarymyzyň we döwletlerimiziň arasyndaky dostlukly gatnaşyklary we hyzmatdaşlygy has-da berkitmekde ähmiýetiniň uludygyny belledi. Hormatly Prezidentimiziň belleýşi ýaly, häzir türkmen-belarus gatnaşyklary netijeli häsiýete eýe bolup, iki ýurduň bähbidine yzygiderli ösdürilýär. Deňhukuklylyk, birek-birege hormat goýmak, açyklyk we ynanyşmak, uzakmöhletleýinlik esasynda ýola goýulýan hyzmatdaşlygyň ägirt uly mümkinçiliklerine özara düşünişmek döwletara gatnaşyklarynyň tapawutly aýratynlyklary bolup durýar. Döwlet Baştutanymyz medeni ulgamda nobatdaky bilelikdäki çäräniň ikitaraplaýyn ynsanperwer gatnaşyklaryny giňeltmäge ýardam etjekdigine ynam bildirip, ony ýokary derejede geçirmek babatda wise-premýere anyk görkezmeleri berdi.
Ministrler Kabinetiniň Başlygynyň orunbasary S.Toýlyýew gözegçilik edýän ulgamlaryndaky işleriň ýagdaýy, Beýik Ýüpek ýolunyň ugry boýunça «Amul–Hazar 2018» atly halkara awtorallini, welosiped we ylgaw ýaryşlaryny geçirmäge görülýän taýýarlyk işleri barada hasabat berdi. Bu çäreler häzirki wagtda täze görnüşde gaýtadan dikeldilýän şöhratly Beýik Ýüpek ýolunyň ähmiýetini, halkymyzyň baý taryhy-medeni mirasyny, jemgyýetde sagdyn durmuş ýörelgesini wagyz etmäge, eziz Watanymyzyň halkara giňişligindäki sport abraýyny has-da ýokarlandyrmaga gönükdirilendir. Şunuň bilen baglylykda, degişli guramaçylyk komitetini döretmek we onuň düzümini tassyklamak hakyndaky kararyň taslamasy döwlet Baştutanymyzyň garamagyna hödürlenildi.
Hormatly Prezidentimiz Gurbanguly Berdimuhamedow hasabaty diňläp, şeýle çäreleriň türkmenistanlylary, ilkinji nobatda bolsa, ýaş nesli sport bilen yzygiderli meşgullanmaga işjeň çekmäge, ýurdumyzda köpçülikleýin bedenterbiýe-sagaldyş hereketini mundan beýläk-de ösdürmäge, sport döwleti hökmünde onuň abraýyny has-da belende galdyrmaga ýardam etmelidigini belledi. Türkmen topragynyň üstünden geçen Beýik Ýüpek ýolunyň asyrlaryň dowamynda dürli döwletleri we halklary birleşdirip, olaryň arasynda dostluk gatnaşyklarynyň hem-de özara düşünişmegiň pugtalandyrylmagyna ýardam edipdir. Ol tutuş adamzat ösüşine oňyn täsirini ýetirdi.
Häzirki zaman şertlerinde Beýik Ýüpek ýolunyň täsin mirasy Ýewraziýa giňişliginde hyzmatdaşlygyň täze möhüm usullaryny işläp taýýarlamak üçin esas bolup hyzmat edýär we Bitarap Türkmenistan bu işe saldamly goşant goşýar diýip, milli Liderimiz aýtdy. Şunuň bilen baglylykda, hormatly Prezidentimiz Gurbanguly Berdimuhamedow öňümizdäki çäreleriň aň-bilim wezipesini ýerine ýetirmelidigini, Gündogar bilen Günbataryň arasynda diňe bir söwda we ykdysady gatnaşyklary däl, eýsem, ynsanperwer ulgamdaky hyzmatdaşlygy hem ýola goýmakda bu gadymy ýoluň ornuna gyzyklanmany höweslendirmelidigini, ýurdumyzyň baý taryhyny we medeniýetini çuňňur öwrenmäge, netijeli halkara hyzmatdaşlygyny has-da ösdürmäge ýardam etmelidigini belledi.
Döwlet Baştutanymyz hödürlenen karary makullap we oňa gol çekip, «Amul–Hazar 2018» atly halkara awtoralli, welosiped we ylgaw ýaryşlaryna ýokary guramaçylyk derejesinde taýýarlyk görmek we geçirmek boýunça zerur çäreleri görmegi tabşyrdy.
Ministrler Kabinetiniň Başlygynyň orunbasary, daşary işler ministri R.Meredow Türkmenistanyň wekiliýetiniň 15–16-njy ýanwarda Pakistan Yslam Respublikasynyň, Yslamabat şäherine boljak saparyna görülýän taýýarlyk barada hasabat berdi. Bu saparyň barşynda iki ýurduň daşary syýasat edaralarynyň arasynda geňeşmeleri geçirmek göz öňünde tutulýar.
Duşuşygyň gün tertibine däbe öwrülen dostlukly döwletara gatnaşyklaryny, özara bähbitli türkmen-pakistan hyzmatdaşlygyny has-da ösdürmegiň meseleleri giriziler. Şunda ikitaraplaýyn Hökümetara toparynyň işine ähmiýetli orun berilýär. Türkmenistan-Owganystan-Pakistan-Hindistan gaz geçirijisini gurmagyň taslamasyny we beýleki bilelikdäki möhüm taslamalary, hususan-da, elektroenergetika we aragatnaşyk pudaklarynda, ulag-kommunikasiýa toplumynda taslamalaryň durmuşa geçirilişine aýratyn üns berler. Iş saparynyň çäklerinde ikitaraplaýyn duşuşyklaryň geçirilmegi hem göz öňünde tutulýar.
Hormatly Prezidentimiz Aziýa sebiti boýunça goňşy ýurtlar, şol sanda Pakistan Yslam Respublikasy bilen netijeli hyzmatdaşlygy berkitmegiň Bitarap Türkmenistanyň daşary syýasatynyň esasy ugurlarynyň biri bolup durýandygyny aýdyp, köptaraplaýyn esasda, abraýly halkara we sebit guramalarynyň ugry boýunça sazlaşykly ösýän döwletara gatnaşyklarynyň ýokary derejesini kanagatlanma bilen belledi. Milli Liderimiziň belleýşi ýaly, türkmen-pakistan gatnaşyklarynyň netijeli, ynamly häsiýeti ýurtlarymyza özara gatnaşyklarynyň meýilnamalaryny diňe üstünlikli durmuşa geçirmäge däl-de, eýsem, onuň täze möhüm ugurlaryna çykmaga--dürli ugurlarda, şol sanda söwda-ykdysady we energetika, ulag-aragatnaşyk ulgamlarynda, medeni-ynsanperwer gatnaşyklarda bar bolan uly mümkinçiliklere daýanyp, täze ugurlara çykmaga ýardam edýär.
Diňe sebitde däl-de, eýsem, has giň gerimde ykdysady gatnaşyklary işjeňleşdirmäge ýardam etjek, hyzmatdaş döwletler bilen bilelikde amala aşyrylýan transmilli TOPH gaz geçirijisini gurmagyň iri möçberli taslamasy Türkmenistanyň we Pakistanyň arasyndaky netijeli hyzmatdaşlygyň aýdyň nyşany bolup durýar. Bu barada aýtmak bilen, döwlet Baştutanymyz wise-premýere , DIM-niň ýolbaşçysyna deňhukuklylyk, birek-birege hormat goýmak we uzakmöhletleýinlik ýörelgelerinde guralýan türkmen-pakistan gatnaşyklaryny okgunly ösdürmek babatda degişli tabşyryklary berdi.
Mejlisiň Başlygy A.Nurberdiýewa ýurdumyzyň kanunçylygyny kämilleşdirmek boýunça milli parlamentiň alyp barýan işleri barada, şeýle hem kanunçykaryjylyk işinde parlamentara gatnaşyklaryny giňeltmek hem-de tejribe alyşmak boýunça geçirilýän işler barada habar berdi. Bellenilişi ýaly, parlamentiň 5-nji ýanwarda geçirilen nobatdaky maslahatynda aýry-aýry pudaklary ösdürmäge gönükdirilen kanunlaryň birnäçesi, şeýle hem Ahal welaýatynyň we Aşgabat şäheriniň dolandyryş-çäk gurluşy bilen bagly resminamalar kabul edildi.
Türkmenistanyň Prezidentiniň tabşyrygy boýunça ýurdumyzyň welaýatlarynyň dolandyryş-çäk bölünişigi hem-de ilatly ýerleriň taryhy atlaryny dikeltmek boýunça işler dowam edýär. Şeýle hem Türkmenistanyň Mejlisiniň 6-njy çagyrylyşynyň deputatlarynyň, Halk maslahatynyň we Geňeşleriň agzalarynyň saýlawlaryna taýýarlyk görmek boýunça habar aýdyldy.
Milli parlamentiň ýolbaşçysy Yslam Hyzmatdaşlyk Guramasynyň Parlament Bileleşiginiň Musulman Zenan Parlamentarileriniň 7-nji maslahatyna we bu halkara guramanyň Parlament Bileleşiginiň 13-nji maslahatyna gatnaşmak üçin, Mejlisiň wekiliýetiniň Eýran Yslam Respublikasynyň Tähran şäherine gulluk iş saparyna görülýän taýýarlyk barada aýtdy.
Hormatly Prezidentimiz Gurbanguly Berdimuhamedow jemgyýetçilik-syýasy durmuşy demokratiýalaşdyrmagy, düýpli durmuş-ykdysady özgertmeler ýolunda ýurdumyzy has-da ilerletmäge gönükdirilen wezipeleri çözmekde Mejlisiň işini işjeňleşdirmegiň möhümdigini belledi. Döwlet Baştutanymyz halkara-hukuk gatnaşyklary babatda hyzmatdaşlyga ünsi çekip, deputatlaryň daşary ýurtly kärdeşleri bilen tejribe alyşmagyň, kanunçykaryjylyk işinde halkara tejribesini ulanmagyň möhümdigini belledi.
Hormatly Prezidentimiz Gurbanguly Berdimuhamedow häzirki döwürde parlament diplomatiýasynyň mümkinçiliklerini netijeli peýdalanmagyň aýratyn möhümdigini, munuň bolsa ikitaraplaýyn we köptaraplaýyn görnüşde halkara hyzmatdaşlygynyň giňeldilmegine ýardam bermäge gönükdirilendigini aýdyp, sözüni dowam etdi. Bu babatda milli Liderimiz parlamentara gatnaşyklarynyň, şeýle hem BMG-niň ýöriteleşdirilen edaralary we beýleki halkara guramalary, şol sanda Yslam Hyzmatdaşlyk Guramasy bilen gatnaşyklary yzygiderli ösdürmegiň ähmiýetini belledi.
Soňra Döwlet howpsuzlyk geňeşiniň sekretary, goranmak ministri Ý.Berdiýew Türkmenistanyň Ýaragly Güýçleriniň Belent Serkerdebaşysyna harby we hukuk goraýjy edaralaryndaky işleriň ýagdaýy hem-de döwlet Baştutanymyzyň ozal beren tabşyryklarynyň ýerine ýetirilişi barada hasabat berdi.
Milli Liderimiz harby gullukçylaryň okgunly ösüş ýolunda ýurdumyzyň gazanýan üstünliklerine goşýan goşandyny belläp, döwletimiziň mundan beýläk-de harby we hukuk goraýjy edaralaryň işgärleriniň netijeli işlemegi, olaryň hünär derejesiniň ýokarlandyrylmagy, gulluk we ýaşaýyş-durmuş şertlerini has-da gowulandyrmak üçin mundan beýläk-de alada etjekdigini belledi.
Ministrler Kabinetiniň mejlisinde döwlet durmuşyna degişli başga-da birnäçe meselelere garaldy we olar boýunça degişli çözgütler kabul edildi.
Hormatly Prezidentimiz Gurbanguly Berdimuhamedow mejlisi jemläp, oňa gatnaşanlaryň ählisine eziz Watanymyzyň mundan beýläk-de gülläp ösmeginiň bähbidine alyp barýan işlerinde uly üstünlikleri, türkmen halkyna bolsa «Türkmenistan–Beýik Ýüpek ýolunyň ýüregi» diýlip yglan edilen ýylda abadançylyk arzuw etdi.


text:
Türkmen lideri Putine türkmen alabaý itini sowgat etdi
Türkmenistanyň Prezidenti Gurbanguly Berdimuhamedow Wepaly atly türkmen alabaý itini Putine sowgat etdi
Türkmenistanyň Prezidenti Gurbanguly Berdimuhamedow Russiýanyň döwlet ýolbaşçysy Wladimir Putin bilen Soçi şäherinde duşuşyk geçirdi.
Türkmenistanyň Prezidenti Berdimuhamedow GDA-nyň Döwlet baştutanlarynyň maslahatyna gatnaşmak üçin Russiýa gitdi. Türkmen lider we Russiýanyň döwlet baştutany Soçi şäherinde duşuşyk geçirdiler.
Duşuşykda rus lider Putin 2-nji oktýabrda Türkmenistana guran resmi saparynda mähirli we dostlukly garşylandygy üçin türkmen liderine minnetdarlyk bildirdi.
Russiýanyň lideri Putiniň dogulan gününi ýatladan Türkmenistanyň Döwlet baştutany Berdimuhamedow: "Birnäçe gün ozal dogulan günüňizdi. Şol sebäpli sizi gutlaýaryn, saglyk, üstünlik we ähli zadyň iň gowusyny dileg edýärin" diýdi.
Ondan soň Putine türkmenleriň wepaly dosty hökmünde görýän, ady Wepaly bolan türkmen alabaý itini sowgat beren Berdimuhamedow: Türkmen alabaý itiniň sentýabr aýynda Aşgabatda geçirilen Ýapyk binalarda we söweş sungaty boýunça Ý Aziýa oýunlarynyň simwoly bolandygyny ýatlatdy we türkmen alabaý itleriniň goralmagyna uly ähmiýet berýändiklerini belledi.


text:
Türk Dünýäsinden Habarlar
Türk dünýäsiniň tapawutly ýerlerinden bize gelip gowuşan möhüm wakalar bilen bagly habarlar
Ilkinji habarymyzyň ady Täze Beýik ýüpek ýoly 2018 halkara gezelenji ýola goýular.
Täze Beýik ýüpek ýoly 2018 Halkara gezelenji Gazagystanyň hemaýatkärlik etmeginde öňümizdäki ýylyň aprel we iýun aýlary aralygynda geçiriler.
Gazagystanyň Medeniýet we sport ministrliginiň Medeniýet we sungat bölüminiň müdüri Almaz Nurazhan Kazmedia merkezinde geçiren metbugat ýygnagynda Gazagystanyň hemaýatkärlik etmeginde polşaly syýahatçy we akademik Ýatsek Palkewiçiň ýolbaşçylyk etmeginde Täze Beýik ýüpek ýoly 2018 halkara gezelenjiniň guraljakdygyny habar berdi.
Hytaýdan başlajak gezelenjiň Gazagystan, Gyrgyzystan, Özbegistan, Russiýa we Belarussiýa ýaly ýurtlary geçip iýun aýynda Polşada tamamlanjakdygyny aýdan Nurazhan: “Gezelenjiň maksady Aziýa bilen Ýewropany birleşdirýän gadymy Ýüpek ýolunyň geçýän ýurtlarynyň medeni baýlyklaryny görkezmek” diýip belledi.
Nurazhan 33-den gowrak taryhy ýeri özünde jemlejek gezelenjiň UNESCO tarapyndan hem goldanjakdygyny sözleriniň üstüne goşdy.
Ýüpek ýoluny marka hökmünde ulanarys.
Gazak syýahatçylygy Milli kärhanasynyň Ýerine ýetirijiler geňeşiniň başlygynyň orunbasary Timur Duýsengaliýew şu ýyl iýun-sentýabr aýlarynda geçirilenAstana EXPO 2017 Halkara Energetika sergisinden soň Gazagystanyň nebit we tebigy gaz ýurdy dälde, eýsem syýahatçylyk ýurdy hökmünde hem dünýä açylandygyny nygtady.
Gazagystanyň syýahatçylyk mümkinçilikleriniň daşary ýurtlarda tanyşdyrylmagy taýdan Ýüpek ýoly ýaly güýçli taraplary ulanjakdyklaryny aýdan Duýsengaliýew: “Sebäbi Ýüpek ýoly temasy dünýä markalaryndan has meşhur ýagdaýa geldi. Bu biz üçin örän möhüm we Ýüpek ýoly söwda markasy hökmünde ulanmagymyzy üpjün edýär. Gazagystanyň emele getirjek markalarynyň biri hem Ýüpek ýoly bolar” diýdi.
Nobatda Gyrgyzystandan gelip gowuşan habarymyz bar.
Türk Iş hyzmatdaşlygy we utgaşdyryjy agentligi TIKA Gyrgyzystanyň demirgazgyndaky Krasnyý Reçka obasynyň agyz suwunyň zerurlygyny üpjün etjek taslamany durmuşa geçirdi.
Gyrgyzystanyň Ahyska türkleri jemgyýetiniň talabyna laýyklykda TIKA-nyň Bişkekdäki programasynyň koordinatory Krasnyý Reçka obasynda 125 maşgalanyň agyz suwy bilen üpjün etmek üçin ýeriň aşagyndan 1250 metr uzynlykda suw turbasyny geçirdi we obanyň metjidiniň golaýyna kran gurdy.
Taslamanyň açylyş dabarasyna TIKA-nyň başlygynyň maslahatçysy Kamil Kolabaş, TIKA-nyň Bişkekdäki programanyň koordinatory Ali Muslu, Ahyska türkleri jemgyýetiniň agzalary, ýerli ýolbaşçylar we köp sanda raýat gatnaşdy.
Gurhandan aýat-töwirleriň okalmagy bilen başlan dabarada Kolabaş TIKA-nyň başlygy Serdar Çamyň salamyny ýetirip, gyrgyz raýatlary bilen sosial ugurda taslamalary durmuşa geçirmeklerini dowam etdirjekdiklerini habar berdi.
TIKA-nyň durmuşa geçiren taslamalarynyň obanyň halky üçin gutly bolmagyny dilän Kolabaş: “Kranyň gurulan ýerinde hemişe baýram bolsun” diýdi.
Programanyň koordinatory Muslu bolsa TIKA-nyň Gyrgyzystanda arassa suw taslamalaryna uly ähmiýet berýändigini belledi.
Gepleşigimizi Türkiýäniň Stambul şäherinden gelip gowuşan habarymyz bilen tamamlamak isleýäris.
Türkiýäniň ýerli ulagyny öndürjek Ortak Girişim toparynyň 5 kärhanasynyň biri bolan Zorlu Holdingiň Dolanşyk geňeşiniň başlygy Ahmet Nazif Zorlu ýerli ulagda gowy zatlaryň boljakdygyny belläp: “Muňa her kimiň ynanmagy gerek. Ynanmasaňyz bolmaz. Ýola çykdyk. Bysymylla diýýäris. Nesip bolas soňuny hem gowy edip netijelendireris” diýdi.
Zorlu bir programanyň çäginde baran Bursa şäherinde Anadoly habarlar agentligine beýanat berip, şäheriň awtoulag öndürmek babatynda örän wajyp bir ýerdigini beýan etdi.
Türkiýede öndürilýän ulaglaryň 60-70 göteriminiň Bursada öndürilýändigini bellän Zorlu geçen hepde geçirilen “Awtoulag duşuşygy” çäresine daşary ýurtlardan gelen myhmanlaryň gatnaşandygyny wee çäräniň çäginde ikiçäk duşuşyklaryň geçirilendigini habar berdi.
Ýerli ulag önümçiligine talap bildirendiklerini aýdan Zorlu: “Bu konsorsiuma girdik. Biz senagatdan gelen topardyrys. Türkiýede senagatda iş alyp barýan iň uly toparlaryň biridiris. Senagatda 30 müňe golaý işleýän adamymyz bar. Nesip bolsa ýurdumyz we toparymyz üçin bähbitli bolar” diýdi.
Zorly beýanatyny şeýle dowam etdirdi: “Vestel Türkiýede ilkinji 4.0-a girjek kärhanalaryň biridir. Häzirki wagtda 4.0-a başladyk we dowam edýäris. 4.0-yň programalaryny hem-de robotlaryny hem özümiz ýasaýarys. Häzirki wagtda başladyk we ýuwaş-ýuwaş ýolumyzy dowam etdirýäris. Toparymyz bu babatda goşant goşar. Muňa hiç kim şübheli garamasyn. Batareý babatynda hem iş alyp barýarys. Geçen hepde Zorlu Meta Nikel Kobalt desgasynyň açylyşyny ýerine ýetirdik. Kobalt we sulfat zawodlaryny gurdyk we olaryň çyg maddasy hem Türkiýede. Biz bu ýurt üçin hemişe bardyrys we bolmagymyzy dowam etdireris” diýdi.


text:
V Aziýa oýunlarynyň terjimeçiler toparynda “Dalçyn” okuw we terjimeçilik merkeziniň hünärmenleri
“Aşgabat 2017" oýunlaryna taýýarlyk görmek ýurdumyzyň durmuşynyň derwaýys meseleleriniň birine öwrüldi. V Aziýa oýunlary diňe bir Türkmenistanyň däl, eýsem tutuş Merkezi Aziýa sebitinde müňlerçe tomaşaçylara we gatnaşyjylara gujak açjak iň iri sport baýramçylygydyr.
Oýunlaryň taýýarlyk işlerine döwlet edaralary bilen bilelikde hususy eýeçilik ulgamynyň wekilleri hem işjeň gatnaşýar. Ýurdumyzyň kärhanalarynyň arasynda Aşgabat 2017 oýunlarynyň taýýarlyk işine mynasyp goşandyny goşýan kärhanalaryň biri hem “Dalçyn” okuw-terjimeçilik merkezi bolup durýar.
“Dalçyn” hususy kärhanasy Türkmenistanda giň göwrümli we ýokary hilli okuw we terjime hyzmatlary bilen tanalýan öňdebaryjy kärhanalaryň biridir. Ol 2016-njy ýylyň sentýabr aýynda V Aziýa oýunlaryna taýýarlyk görmek baradaky ýerine ýetiriji komitetiniň resmi maslahatçysy Beýik Britaniýanyň “Triwandi Çanzo Limited” kompaniýasynyň hyzmatdaşy boldy. Iki kompaniýanyň arasynda ýakyn hyzmatdaşlygyň ýola goýulmagynyň netijesinde gysga döwrüň dowamynda ýokary derejeli terjimeçiler topary döredildi we çärelere taýýarlyk görmek boýunça alnyp barylýan işlerde aragatnaşyk köprüsi bolup hyzmat etdi.
“Dalçyn” hususy kärhanasynyň mugallymlary we hünärmenleri “Triwandi Çanzo Limited” kompaniýasyna meýletinçileri taýýarlamakda hem goldawyny gaýgyrmaýarlar. Ýaş we ruhubelent meýletinçiler gelýän daşary ýurtly myhmanlary Aşgabadyň Halkara howa menzilinde garşy aljak ýurdumyzyň ilkinji wekilleridirler. Şonuň üçin hem biziň ýaş ýigitlerimize we gyzlarymyza örän uly jogapkärçilik düşýär. Olar diňe bir güler ýüzli myhmansöýerlik edeplerine eýe bolman, eýsem daşary ýurt dillerini hem ýokary derejede özleşdirmegi başarmalydyr.
“Hemmelere belli bolşy ýaly, meýletinçiler Oýunlaryň “ýüzüdir”. Sebäbi daşary ýurtly türgenlerde we janköýerlerde Türkmenistan, paýtagtymyz Aşgabat we Aziýa oýunlary hakynda ilkinji ýakymly täsirleri galdyrmak olara bagly bolup durýar. “Ilkinji ýyldyzlar” meýletinçilik maksatnamasynyň çäklerinde Oýunlarda ýardam bermek üçin 8000 meýletin ýardamçy saýlandy. Olar, esasan, ýurdumyzyň ýokary okuw mekdepleriniň talyplarydyr. Topar ýolbaşçylary üçin ýörite tälimçilik okuwlary, şol sanda dil taýýarlyk okuwlary gurnaldy” diýip, “Dalçyn” okuw merkeziniň mugallymy Döwlet Rejepow gürrüň berýär.
Aşgabat 2017 oýunlary “Dalçyn” kärhanasy üçin onuň alyp barýan işiniň ýokary hünär derejesinde çemeleşilýändiginiň we sentýabr aýynda garaşylýan çylşyrymly wezipeleriň öňünde toparyň agzybirliginiň düýpli barlagy bolar. Sebäbi kärhananyň ähli hünärmenleri daşary ýurtly wekiliýetleriň ýanynda iş alyp barmaklyga çekiler. Bu merkez dilden (sinhron we yzygiderli) terjime, resmi ýazmaça terjimeler we maglumat-maslahat beriş hyzmatlaryny hem öz içine alýar. Kärhananyň bu döwürde öňünde goýýan esasy wezipesi hyzmatlary ýokary hünär derejesinde, öz wagtynda we ýokary hilli ýerine ýetirmekden ybarat bolup, alyp barýan işleriniň ileri tutulýan ugry Aşgabat 2017 oýunlarynyň dürli dilleriň aragatnaşygyna päsgelçilik bolmaýan we medeniýetleriň açyk aragatnaşygynyň ýola goýulýan sahnasyna öwrülmegi üçin ähli zerur bolan şertleri döretmekden ybaratdyr.
“Dalçyn” hususy kärhanasynyň ýolbaşçysy Nazar Atajanow: “Biziň üçin Aşgabat 2017 oýunlarynyň taýýarlyk işlerine gatnaşmak örän buýsandyryjydyr. Bu Oýunlar bize we ýurdumyzyň hususy eýeçilik ulgamynyň beýleki wekillerine iri halkara taslamalarynda işlemek bilen hünär tejribelerimizi baýlaşdyrmaga mümkinçilik berýär.
Bedew batly depginler bilen belent ösüşlere sary barýan ýurdumyz köpsanly halkara forumlaryň, simpoziumlaryň, ylmy maslahatlaryň we syýasy çäreleriň geçirilýän merkezine öwrülýär. Türkmenistanyň ykdysadyýetiniň ösüşine maýa goýumlaryny goýýan, türkmen hünärmenlerini işe çekýän daşary ýurtly kompaniýalaryň sany hem günsaýyn artýar. Şeýlelik bilen ýyl geçdigiçe daşary ýurt dillerini bilýän hünärmenleriň zerurlygy ýüze çykýar” diýip belleýär.
“Dalçyn” okuw we terjime merkezinde bäş sany dil öwredilýär: türkmen, iňlis,rus, nemes we fransuz. Merkeziň diňleýjileriniň agramly bölegi iňlis dilini öwrenmäge ýykgyn edýärler, sebäbi ol milletara aragatnaşyk dili hasaplanylýar. Şu nukdaýnazardan ugur alyp, “Dalçyn” hususy kärhanasy Beýik Britaniýanyň iň abraýly ýokary okuw mekdepleriniň biri bolan Kembrij uniwersiteti bilen hem ýakyn hyzmatdaşlygy alyp barýar we merkeziň diňleýjileri bu uniwersitetiň okuw kitaplary boýunça okadylýar.
“Dalçyn” okuw merkeziniň mugallymlarynyň öz öňünde goýýan esasy maksady gysga wagtyň dowamynda daşary ýurt dilini netijeli öwretmekden ybaratdyr. Mysal üçin, iňlis dilini täze öwrenýänler üçin maksatnamanyň dowamlylygy 18 aýdan köp bolmaly däl. Ýeterlik yhlas edilende iňlis dilini öwrenýänler we “Dalçyn” okuw merkezinde okuw tapgyrynyň altysyny hem doly okan diňleýjiler işe we halkara uniwersitetlere okuwa girmek üçin zerur bolan IELTS halkara synagyny hem tabşyryp bilýärler. Şu ýyl merkez 11-nji sentýabrda güýzki okuw tapgyryna täze diňleýjileri kabul etmäge taýýarlanýar.
“Dil öwren, dünýäni aç” jümlesi biziň merkezimiziň baş şygary bolup, diňleýijilere gysga wagtda aragatnaşygy ýola goýmak endiklerini öwretmek üçin döwrebap tehnologiýalary we usullary ulanýarys. Okuw sapaklarynyň berk gözegçilikde saklanmagy we bilim derejesiniň bahalandyrylmagy diňleýjilere ýokary netijeleri gazanmaga mümkinçilik döredýär. Şeýle-de aragatnaşyk endikleriniň kämilleşdirilmegine gönükdirilen okyjy toparlary, filmlere seretmek we ara alyp maslahatlaşmak, dürli bäsleşikleri gurnamak bilen goşmaça amaly sapaklar geçirilýär. Öňümizdäki “Aşgabat2017" oýunlary bizi işlerimizi kämilleşdirmäge höweslendirýär” diýip, okuw merkeziniň mugallymy Gunça Bagiýewa nygtaýar.
Kärhananyň adynyň çuňňur mana eýedigi hem ýatlanmaga mynasypdyr. Dalçyn türkmen dilinde dürli tagamlaryň gymmatyna baha berýänleriň halaýan we dürli iýmitleriň, içgileriň tagamyna üýtgeşik hoşboý tagam beriji ösümlikleriň biridir. Gündogarda dalçyn diňe bir saglygy berkidýän ösümlik hasaplanman, eýsem onuň tagamy uzak wagtlap duýlup, şähdiňi açýar.
Şeýlelikde, "Dalçyn” okuw merkeziniň uçurymlary olaryň zähmet bazarynda artykmaçlyk berýän daşary ýurt dilini bilýändigi barada öz terjimehalyna ýönekeý bir goşundy goşman, eýsem düýpli dil bilimlerine we endiklerine hem eýe bolýarlar.
Kärhana golaýda “Türkmengaz” döwlet konserninden Türkmenistanda nebit-gaz pudagynda iş alyp barýan inženerler üçin ýörite dil okuw maksatnamalarynyň döredilmegi babatdaky haýyşnamasyny aldy. Şu nukdaýnazardan ugur alyp, “Dalçyn” hususy kärhanasy nebit-gaz pudagynyň hünärmenleri üçin daşary ýurt dil okuwlaryny döretmegi meýilleşdirýär. Olaryň okuw tapgyrlarynyň bäşisi Türkmenistanda, altynjy amaly okuw tapgyry bolsa Beýik Britaniýada geçiriler.
Kärhananyň Türkmenistanda Kembrij uniwersitetiniň resmi hyzmatdaşy hökmünde çykyş etmek babatda gepleşikleri alyp barmagy bolsa, “Dalçyn” okuw we terjime merkezine bu uniwersitetiň okuw kitaplaryny biziň ýurdumyzyň çäklerinde satmaga we ýaýratmaga mümkinçilik berer. Hyzmatdaşlygyň uzak möhletleýin maksatnamalarynyň biri okuw materiallarynyň Türkmenistanyň medeni-durmuş aýratynlyklaryna görä uýgunlaşdyrmaly bolýar. Uýgunlaşdyrylan okuw kitaplary ýurdumyzyň medeni, taryhy we dil aýratynlyklaryna laýyk gönükdirilip, öň dil öwrenmedikler üçin iňlis dilini has ýeňil özleşdirmäge mümkinçilik berer.
“Dalçyn” hususy kärhanasy geljekde işewürlik, hukuk, kompýuter sowatlylygy we buhgalterçilik hasabaty ugurlary boýunça iňlis dilinde ýöriteleşdirilen mekdebi açmaklygy meýilleşdirýär. Şeýlelik bilen bu okuw we terjime merkezi Türkmenistanda iş alyp barýan daşary ýurtly kompaniýalar bilen işleşmäge gönükdirilen hünärmenleri okadýan okuw merkezini döretmegi umyt edýär. Bu bolsa ýaş dalaşgärlere Türkmenistanyň çäginden çykmazdan, hususy daşary ýurtly kompaniýalar tarapyndan bildirilýän ülňülerde bilim almaga mümkinçilik döreder.


text:
Türk metbugatynyň gysgaça mazmuny
Dünýäniň we ýurduň gün tertibiniň ileri tutulýan ugurlary bilen bagly habarlar gündelik gazetlerde giň beýan tapýar
“Hürriýet gazeti” “Batmaýan güneş” söz başyly habarynda, Beýik Lider Mustafa Kemal Atatürkiň aradan çykan gününiň 79-njy ýylynda onuň guran döwrebap, demokratik Türkiýe düşünjesiniň ähmiýetiniň günsaýyn artýandygyny ýazýar.
Gazet türk halkynyň döwrebap Türkiýäniň esaslandyryjysy M. K. Atatürki söýgi, hormat we hesret bilen hatyralaýandygyny belleýär.
Her ýyl bolşy ýaly şu ýyl hem Türkiýäniň çar tarapyndan ynanjyna we garaýşyna garamazdan 7-den 70-e çenli ýüz müňlerçe adam Atatürki hatyralamak üçin Atatürkiň aramgähine geler.
Prezident R. T. Erdogan 10-njy noýabr Atatürki hatyralama güni mynisibetli çap eden ýüzlenmesinde “Gazi Mustafa Kemal milli azat edijilik söweşini gönükdirip uly ýenişler gazanan, halky jebisleşdirip guran Respublikasy bilen dünýä ýurtlarynyň ünsünü özüne çeken gahryman esger we sylanýan liderdir” diýdi.
“Watan” gazeti “Täze sahypa açylar” söz başyly habarynda Premýer ministr Binaly Ýyldyrymyň ABŞ-na guraýan saparynyň çäginde Wise-prezidenti Maýk Pens bilen duşuşandygyny ýazýar.
Waşington şäherinden Nýu-Ýork şäherine geçen Premýer ministr Ýyldyrym uçarda beren beýanatynda duşuşygyň netijeli geçendigini we jenap Pens bilen iki taraply gatnaşyklar bilen birlikde sebitara meseleler hakynda pikir alyşandygyny belledi.
Premýer ministr Ýyldyrym “Gatnaşyklaryň kadalaşmagy üçin tagalla edilýär. FETÖ meselesinde anyk tagalla edilmeli”diýdi.
Duşuşyk hakynda Ak Tamdan berlen ilkinji beýanatda hem “İki ýurduň arasyndaki gatnaşyklarda täze sahypa açylar” diýildi.
“Ýeni Şafak” gazeti “BMG-nyň Baş sekretary Türkiýä minnetdarlyk bildirdi” söz başyly habarynda Premýer ministr Binali Ýyldyrymyň ABŞ-na guraýan saparynyň çäginde BMG-nyň Baş sekretary Antoniu Guterreş bilen duşuşandygyny habar berýär.
Ýyldyrym Guterreş bilen geçiren duşuşygy barada: “Türkiýäniň sebitinde bar bolan durnuksyzlygyň ýüze çykaran netijelerin we göçleriň, bosgunlar meselesiniň emele getiren ýüküniň Türkiýe tarapyndan nähili pidakärlik bilen göterilýändigini Hormatly Baş Sekretar beýan etdi. Elbetde biziň tamamyz BMG-na agza ähli ýurtlaryň şol ýüki götermäge ýardam bermegi” diýdi.
“Sabah” gazeti “Türkiýäniň täze hemralary halkara güýç bolar” söz başyly habarynda 2020-njy we 2021-nji ýylda uçuruljak Türksat hemralary üçin şertnama baglaşylandygyny habar berýär.
Elon Musk firmasynyň uçurjak hemralary Türkiýäniň halkara güýç ýagdaýynda gelmeginde esasy rol oýnar.


text:
Türkmen-ýapon gepleşikleriniň barşynda Ýaponiýanyň Premýer-ministri Sindzo Abe Prezident Gurbanguly Berdimuhamedowa türkmen senagatyny ösdürmek boýunça iri taslamalary amala aşyrmaga gatnaşýan ýapon kompaniýalaryna bildirýän ynamy üçin hoşallyk sözlerini aýtdy. Ýapon hökümetiniň Baştutany Ýaponiýanyň Türkmenistana öz tejribesini we öňdebaryjy tehnologiýalaryny bermäge taýýardygyny tassyklady.
Gazhimiýa zawodyny, elektrik bekedini we beýleki desgalary gurmagyň taslamalary boýunça gol çekiljek resminamalar gelejekki ysnyşykly hyzmatdaşlygyň dowam etdiriljekdiginiň subutnamasydyr. Şol taslamalaryň umumy bahasy ABŞ-nyň 18 milliard dollaryndan hem geçýär. Belent mertebeli myhmanyň belleýşi ýaly, şeýle hem ýapon kompaniýalary “Galkynyş” gaz ýataklaryny GTL tehnologiýasy esasynda senagat taýdan ösdürmek boýunça taslamalara gatnaşmaga gyzyklanma bildirýändiklerini aýtdy.
Şeýle hem taraplar söwda gatnaşyklaryny ösdürmek, Ýaponiýanyň ýokary okuw mekdepleriniň ylym-bilim mümkinçiliklerini peýdalanmak bilen, Türkmenistan üçin ýokary derejeli hünärmenleri taýýarlamak meseleleri boýunça bir pikire geldiler. Şunuň bilen birlikde, Premýer-ministr Sindzo Abe ýaşlary alyşmagyň MIRAI maksatnamasynyň çäklerinde ýapon tarapynyň şu ýylyň dekabrynda Ýaponiýa Türkmenistandan ýaşlary çagyrmaga taýýardygyny habar berdi.
Belent mertebeli myhman “Merkezi Aziýa+Ýaponiýa” gatnaşygynyň çäklerinde geljek ýyl Türkmenistanda daşary işler ministrleriniň derejesinde duşuşygyň boljakdygyny aýdyp, öz ýurdunyň sebit hyzmatdaşlygy işine goşant goşmaga taýýardygyny tassyklap, şunda türkmen Lideriniň ýardam etmegine hem bil baglaýandygyny nygtady.
Premýer-ministr Sindzo Abe sebit üçin möhüm ähmiýeti bolan ulag we logistika meselelerine degip geçmek bilen, “Merkezi Aziýa+Ýaponiýa” gatnaşygynyň çäklerinde DIM-niň ýolbaşçylarynyň öňde boljak duşuşygyny nazara alyp, Ýaponiýanyň degişli ugurda Türkmenistan bilen özara gatnaşyklary ara alyp maslahatlaşmaga gyzyklanma bildirýändigini aýtdy. Şu nukdaýnazardan, demir ýol ulaglary ulgamynda oňaýly mümkinçilikler bar. Şunda ýokary tizlikli demir ýol gatnawyny ýola goýmak babatda baý tejribä we tehnologiýalara eýe bolan ýapon tarapy olary Türkmenistana bermäge taýýardyr.
Türkmen-ýapon hyzmatdaşlygynyň beýleki möhüm ugurlarynyň hatarynda jemagat hojalygy, tebigy betbagtçylyklaryň öňüni almak hem-de seýsmologiýa ulgamynda özara gatnaşyklar görkezildi.


text:
Ahal welaýatynda durmuş goraglylygyna mätäçler üçin ýaşaýyş jaýlarynyň gurluşugyna başlandy
31 Ocak 2017 Salı
Balkanabatda we Ahal Welaýatynda Durmuş Goraglylygyna Mätäçler Üçin Ýaşaýyş Jaýlarynyň Gurluşugyna Başlandy
Balkanabatda maýyplar üçin mugt ýaşaýyş jaýlarynyň köp öýli jaýlaryň gurluşygyna girişildi
Welaýatyň merkezindäki 13-nji kiçi etrapçasynda iri ýaşaýyş jaý toplumynda guruljak binanyň ýanynda türkmen toýuna mahsus ýagdaý emele geldi.
“Türkmennebit” döwlet konserniniň “Ýöritenebitgurnamagurluşyk” trestiniň “Dehistan” nebitçiler Medeniýet köşgüniň folklor-etnografiýa toparlarynyň we beýleki döredijilik toparlarynyň çykyşlary dabara özboluşly öwüşgin çaýdy. Olar milli owazlaryň utgaşmagynda aýdym-sazly çykyşlary ýerine ýetirdiler.
Dabara gatnaşyjylaryň el çarpyşmalar bilen ýaşaýyş jaýynyň binýadyna ilkinji beton garyndylary atmak dabaralary boldy. Şeýle hem täze ýaşaýyş jaýynyň ýanynda söwda merkezi, çagalar bagy we mekdep hereket edýär. Bu bolsa mümkinçiligi çäkli raýatlar we olaryň maşgalalary üçin has-da ähmiýetlidir.
Türkmenistanda döwlet Baştutanymyzyň başlangyjy boýunça durmuşa geçirilýän toplumlaýyn özgertmeler maksatnamasynyň netijesinde paýtagtymyzda we ýurdumyzyň ähli sebitlerinde maksatnamalaýyn işler ýokary depginlerde alnyp barylýar. Onuň netijesinde şäherleriň we obalaryň keşbi özgerýär. Senagat, durmuş we medeni maksatly köpsanly döwrebap desgalar bina edildi we olaryň gurluşygy dowam edýär
Halkymyzy dünýä ülňülerine laýyk gelýän döwrebap ýaşaýyş jaýlary bilen üpjün etmek hormatly Prezidentimiziň alyp barýan özgertmeler syýasatynyň möhüm ugry bolup durýar. Soňky ýyllaryň dowamynda müňlerçe maşgalalar ähli amatlyklary özünde jemleýän häzirki zaman jaýlaryna göçüp bardylar. Şäherlerde bolşy ýaly, oba ýerlerinde hem ýaşaýyş jaýlarynyň gurluşygy has giň möçberlere eýe boldy. Köpsanly ýaşaýyş jaýlarynyň gurulmagy ýokary döredijilik we ynsanperwerlik ýörelgelerini özünde jemleýän täze taryhy eýýamyň asylly ýörelgesine öwrüldi.
Dabara gatnaşyjylar hormatly Prezidentimize berk jan saglyk, egsilmez güýç-kuwwat halkymyzyň we Watanymyzyň abadançylygyň bähbidine alyp barýan işlerinde ägirt uly üstünlik arzuw edip, döwlet Baştutanymyz Gurbanguly Berdimuhamedowyň başlangyjy bilen ýurdumyzda ýaýbaňlandyrylan giň möçberli özgertmeleri üstünlikli durmuşa geçirmek ugrunda ähli tagallalaryny gaýgyrmajakdyklaryna ynandyrdylar.
Ahal welaýatynda durmuş goraglylygyna mätäçler üçin ýaşaýyş jaýlarynyň gurluşugyna başlandy
Ahal welaýatynda durmuş goraglylygyna mätäçler üçin ýaşaýyş jaýlarynyň gurluşugyna başlandy
Ahal welaýatynyň Tejen şäherinde maýyp adamlar hem-de durmuş goraglylygyna aýratyn mätäçlik çekýän beýleki raýatlar üçin niýetlenen täze häzirki zaman ýaşaýyş jaýynyň düýbi tutuldy.
Şeýlelikde, mümkinçiligi çäkli adamlar üçin niýetlenen köp öýli täze ýaşaýyş jaýynyň gurluşygyna badalga berildi. Taslama laýyklykda, jaýyň basgançaklary, girelgeleri we tutawaçlary w beýlekileri maýyp adamlaryň mümkinçiliklerine görä üpjün edildi.
Şol bir wagtyň özünde hormatly Prezidentimiz Gurbanguly Berdimuhamedowyň görkezmesine laýyklykda ýaşaýyş jaýynyň öýleri häzirki döwürde ýaşaýyş jaý gurluşygyna bildirilýän talaplara doly laýyk geler. Munuň özi belent we ýerleşdirilişi amatly ýagty otaglardan, giň aşhanalardan ybaratdyr.
Dabara gatnaşyjylar desganyň binýadyna ilkinji beton garyndylaryny atmak bilen, hormatly Prezidentimiz Gurbanguly Berdimuhamedowa türkmen halkynyň, her maşgalanyň, ýurdumyzyň her bir raýatynyň bagtyýar, ähli babatda mynasyp durmuşyny üpjün etmek meselelerine hemişe uly üns berýändigi üçin çuňňur hoşallyklaryny beýan etdiler.
Türkmenistanyň döwlet syýasatynyň ileri tutulýan ugurlary “Döwlet adam üçindir!” diýen şygarda öz beýanyny tapýar, türkmenistanlylary häzirki zaman, dünýä ülňülerine laýyk gelýän ýaşaýyş jaýy bilen üpjün etmek şol syýasatyň möhüm ugry bolup durýar.
Ýygnananlar döwlet Baştutanymyza berk jan saglyk, uzak ömür we Watanymyzyň gülläp ösmegi hem-de halkymyzyň bagtyýar durmuşynyň bähbidine alyp barýan asylly işlerinde uly üstünlikler arzuw etdiler.
http://www.turkmenhabargullugy.com/balkanabatda-we-ahal-welayatynda-durmus-goraglylygyna-matacler-ucin-yasayys-jaylarynyn-gurlusugyna-baslandy/
Kaydol: Kayıt Yorumları (Atom)


text:
Köpçülikde el telefonda gürleşende özüni ker bilen gürleşýän ýaly alyp barýanlara duşmadygymyz ýok bolsa gerek. Şeýle ýagdaýlarda köpümiz ýylgyryp oňýan bolsak, köpümiziň rahatlygymyz bozulýandyr. Köpümiz biygtyýar ol kişiniň gürrüňlerine ünsümizi berýändiris. Köpümiz bolsa içimizden zeýrenýändiris. "Ker bilen gürleşýän" adam bolsa töwereginden bihabar gürrüňini dowam etdirýändir.
Aramyzda näçämiz şeýle wakalardan täsirlenip, öz telefonda gürleşme ýollarymyzy derňewden geçirýärkäk? Näçämiz özümizi telefon ulanmakda kämil diýip hasaplaýarkak? Eýsem, siz telefon ulanmagyň hem öz edebi düzgünleriniň (etika) bardygyndan habarlymysyňyz?
Häzirki zamanda telefon gürrüňdeşlikleri arkaly adamlar köplenç gödekligini we edepsizligini ýüze çykarýarlar. Emma şunuň şeýle bolmasy dogry däl. Adamlaryň köpüsiniň edýän ýalňyşlyklaryny gaýtalamazdan ozal aşakdaky kadalary okap, öz-özüňize sorag beriň: "Men şulary berjaý edýärinmi?"
► Jemgyýetçilik ýerlerinde telefon ulananaňyzda ses badyňyzy peseldiň.
► Telefon arkaly gürleşeniňizde, siziň daş-töweregiňizdäki adamlar size on ädimden ýakyn durmaly däldir. Şonuň üçin awtobusa, otla ýa-da uçara gireňizde telefon ulanmakdan gaça duruň. Sebäbi töweregiňizdäki adamlara jaňyňyzyň sesi ýa-da edýän gürrüňiňiz päsgel berip biler.
► Haçanda teatrda, restoranda, keselhanada ýa-da uçarda "Telefon ulanmak gadagan" bildirişli tagtajygy göreniňizde, haýal etmän telefonyňyzy sessiz düzgüne goýuň. Telefon ulanmagyň edebine görä, bildiriş tagtajygy bolmadyk ýagdaýynda-da kinoteatrlara, restoranlara we şuňa meňzeş ýerlere girilende telefonlar sessiz düzgüne goýulmalydyr.
► Gürrüňiňiziň eşdilip bilinjek ýerlerinde (işde, okuwda, supermarket dukanlarda) şahsy gürrüňleri etmekden saklanyň. Onuň deregine il içinde gürrüň edip bolýan mowzuklar barada gürrüňleşiň.
► Haçan-da telefon arkaly gürleşeňizde ajyksaňyzam, suwsasaňyzam iýip-içmekden daş duruň.
► Adamlar bilen ýüzbe-ýüz gürleşeniňizde telefonyňyza gelýän jaňlara jogap bermekden gaça duruň we telefonyňyzy derrew sessiz düzgüne geçiriň. Emma siz gyssagly bir jaňa garaşyp duran bolsaňyz, onda gürrüňdeşiňiziň razylygy bilen jaňy açyp bilersiňiz.
► Edil gelýän jaňlar ýaly, gelýän sms hatlaryňyzy hem gürrüňdeşiňiziň ýanynda açyp okamaň. Gyssagly bolaýan yagdaýynda, bir-iki agyz gürrüňdeşiňize düşündireniňizden soň, onuň razylygy bilen kän wagt eglemän okap, jogap berip bilersiňiz.
► Eger-de siz kinoteatra ýa-da teatra gelen bolsaňyz girmezden ozal telefonyňyzyň ekranynyň ýagtylygyny peseldiň. Sebäbi jaň ýa-da sms geläýen ýagdaýynda-da gapdalyňyzdakylaryň ünsüni çekmän jogap berip bilersiňiz.
► Ulag sürýän mahalyňyzda jaň geläýen ýagdaýynda iň gowusy, ulagyňyzy ýoluň gyrasynda saklap, soňra jaňa jogap bermekdir. Eger-de siz bir wagtda ulag sürüp we nauşnikler arkaly gürleşseňiz, onda hem özüňiziň hem-de daş-töweregiňizdäki adamlaryň janlaryna howp salyp bilersiňiz.
► Telefonda gürleşeniňizde gürrüňdeşiňiziň size jogap bermegi üçin gürrüňiňiziň arasyna maý salyp gürleşiň. Eger-de siz gürrüňiňizi kesmän yzygiderli gürleseňiz, onda bu hormatsyzlygy we gürrüňdeşiňiziň pikirlerine üns bermeýänligiňizi görkezer.
► Hiç-haçan jaň edýän adamyňyzy jaňyňyzyň kesileni ýa-da jaň edeňizde düşmänligiňiz üçin günäkärlemäň. Sebabi beýle ýagdaýlara jaň edýän adamyňyz däl-de, telefon operatorlary günäkar bolup biler.
► Dost, garyndaş ýa-da nätanyş bilen gürleşýän wagtyňyz ünsüňizi telefonyňyzdan daşary hiç zada bölmäň. Meselem, telefonda gürleşýän wagtyň telewizora seretmek, telefonda gürleşýän wagtyň telefonyňdaky başga zatlar bilen meşgullanmak we ş.m.
► Internet profiliňize edebi kadalara laýyk gelmeýän suratlary çap etmekden esewan boluň. Sebäbi siz Internet arkaly jaň edeniňizde, jaň edýäniňiziň ekranynyň ýüzünde siziň profiliňizdäki suratyňyz çykýar. Eger-de siz Internetde dostuňyz ýa-da joraňyz bilen bile düşen suratyňyzy goýjak bolsaňyz, onda etika görä siz ilki onuň razylygyny soraň. Sebäbi käbir adamlar öz şahsy durmuşlaryny gizlin saklamak isleýärler.
Biz jemgyýetçilik ýerlerinde el telefonlarynda gürleşenimizde haýsy kadalar gödek bozulýar? Haýsy gülküli, gynançly wakalara duş gelýärsiňiz?
Makalanyň awtory: Leýli Annageldiýewa
Teswirlemeler
bagyshlan bu makalan saglyk b.n name baglanshygy barka?! Goniden goni saglyk b.n baglanshykly makalalar yazylsa has hem maksada layyk (netijeler) bolarmyka diyyan!
Bu makalanyñ psihalogiýa bilen baglansygy bar, añ-bilim bilen baglansykly
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Siz kimdir biriniň: «Tekiz ýerden barýarkam büdräp, aýagymy döwdüm», «Ýerimden turjak bolanymda, topugym çat açdy» diýenlerini, belki, eşidensiňiz. Biz çagalyk döwründe agaçlardan ýa-da haýatlardan bökenimizde, hiç ýerimiz döwlüp-ýenjilmeýärdi ahyryn. Eýsem indi näme üçin şeýle ýagdaýlar ýüze çykýarka? Näme üçin uly ýaşyndaky adam çalaja büdräýse-de, onuň elini ýa-da aýagyny gipse salmaly bolýar?
Bu adamyň süňkleriniň wagtyň geçmegi bilen inçelip, öz berkligini we çeýeligini ýitirýändigi zerarly bolýar. Belli bir şertlerde adamyň süňklerinde üýtgeşmeler ýüze çykyp, olar gubka ýaly bolýarlar. Süňkleriň düzümindäki kalsiý ýuwlup çykarylýar-da, olarda öýjükler emele gelýär. Bu ýagdaýyň birnäçe sebäpleri bardyr. Bu organizmdäki alyş-çalyş prosessiniň bozulyp, kalsiniň özleşdirilmeýän ýagdaýy bolup bilýär. Şeýle ýagdaýlar adamyň organizminde garmonlaryň deňagramlygynyň bozulmagynyň netijesinde, dowamly arakhorlugyň, çilimkeşligiň ýa-da iýmit siňdirişiň bolzulmalarynyň netijesinde hem bolup bilýär. Bu ýagdaýa оsteoporoz diýilýär. Bütindünýä saglygy goraýyş guramasynyň (BSGG) maglumatlaryna görä, ýer ýüzündäki ilatynyň arasynda osteoparoz süňk keselleriniň iň ýaýran görnüşidir.
Osteoparoza esasan-da gartaşan adamlar uçraýar. Adamyň içegeleriniň işleýşi wagtyň geçmegi bilen ýaramazlaşýar. Şoňa görä-de, kalsiý we witaminler öňküsi ýaly özleşdirilmeýär. Adam ýörände ýagyrnysynda güýçli agyrylary duýýar, onuň süňkleri ejiz bolýar. Keseliň agyr görnüşlerinde adamyň boýy käwagt on bäş santimetr dagy kiçelip bilýär. Bu oňurganyň görnüşiniň bozulmalarynyň netijesinde ýüze çykýar.
Erkekler aýallara garanyňda bu keseler iki esse az uçraýandyrlar. Aýallar bolsa bu kesele esasan-da menopauza, ýagny aýbaşydan galma döwründe duçar bolýarlar. Osteoporoz hemme döwürlerde duş gelse-de, bu ýagdaýyň aýallaryň aýbaşydan galma döwri bilen gönüden-göni baglydygy ýaňy-ýakynda mälim boldy. Dogrudan-da, şu döwürde adam süňkleriniň düzümindäki kalsiý köp mukdarda ýitirilýär. Bu keseliň alamaty däl-de, adam organizminde bolup geçýän adaty üýtgeşmeleriň alamatydyr. Ýöne şonda-da aýal (ginekolog) lukmanlaryň köpüsi osteoparozyň ilkinji alamatlarynda estrogen kabul etmegi maslahat berýärler. Bu derman serişdesiniň goşmaça göwneýakymly täsiri bardyr. Ol köp aýallara aýbaşydan galmaklygy inkär etmäge mümkinçilik berýär. Estrogen serişdesi kabul edilende, aýalyň organizmi heniz-de ýaşdyr, hiç üýtgeşmeler bolmaýandyr öýdüp, aldanylýar. Eýsem süňkleriniň heksizlenmeginden we kalsiý ýetmezçiliginden gorkýan adam bu meseläni näme üçin gormon serişdelersiz çözüp bilmeýär? Sebäbi aýbaşdan galma döwründe düzüminde kalsiý bolan serişdeleriň kabul edilmegi peýdasyzdyr. Organizm özüne berilýän kalsini artykmaç hasap edip, ony erjellik bilen daşyna çykarýar. Organizm indi özüne öňki ýaly berk skelet gerek däl diýip hasaplaýar. Sebäbi ol özünde bolup geçýän üýtgeşmeler barybir durmuşa bolan garaýşy üýtgeder, ýagny durmuş gyzyklanmalary indi daşky hereketjeňlikden içki oýlanmalara, ruhy ýörelgelere gönüger diýip pikir edýär. Emma muňa garamazdan, organizmi estrogen serişdeleri arkaly aldap, ony öňküsi ýaly süňklerde kalsiniň gerekli mukdaryny alyp galmagyny yrýarys.
Osteoparozyň ýüze çykmagyna käbir dermanlar hem sebäp bolup bilýärler. Bu dermanlara kortikosteroidler, barbituratlar we tutgaýlara garşy dermanlar degişlidir. Eger bu dermanlary uzak wagtyň dowamynda kabul edilse, organizmde garmonlaryň deňagramlylygy bozulýar-da, osteoparoz ýüze çykýar. Osteoparoz keseliniň bu görnüşine ikinji derejeli osteoparoz diýlip, ol seýrek duş gelýär. Bu keseliň duş gelýän ýagdaýlarynyň diňe 5%-inde osteoparozyň şu görnüşi duşýar.
Şunlukda, siz haýsy ýagdaýlarda öz süňkleriňiziň ýagdaýyna has ünsli garamaly?
- eger haýsydyr bir garyndaşyňyz şu kesele öň uçran bolsa;
- eger düzüminde kalsiý köp bolan önümleri az iýýän bolsaňyz (süýt-gatyk önümleri, balyk eti);
- eger siz az hereket edýän bolsaňyz;
- eger göwräňiz çepiksizje bolsa;
- eger çaga dogmadyk bolsaňyz;
- eger kyrk bäş ýaşdan öň aýbaşydan galan bolsaňyz;
- eger araga we çilim çekmekligige ýykgyn bolsaňyz.
Ulanylan WEB Salgy
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
HOŞ GELDIŇIZ!
“Karina TRADING” kompaniýanyň saýtyna hoş geldiňiz.
“Karina TRADING” – Gazagstanyň kagyz sanitar-gigiýena önümlerini öndüriji kompaniýa. “Karina TRADING” şeriketiniň hajathana kagyzy we salfetkalary öý hojalykda we önümçilikde standart “de-fakto” bolup durýär.
Kompaniýamyz bilen has giňişleýin “Kompaniýa hakynda” bölüminde tanyşyp bilersiňiz.
Biz kagyz sanitar-gigiýena önümleriniň 40-dan gowrak görnüşlerini öndürýäris. Müşderiniň islegine görä özboluşly bezegi ýa-da nyşany bolan önümi çykarmak boýunça aýratyn sargytlary ýerine ýetirmek mümkinçiligimiz hem bar. Biziň önümlerimiz bilen has giňişleýin “Önümler” bölüminde tanyşyp bilersiňiz. Hut şol bölümde göwnüňize ýaran önümi saýlap, biziň Internet dukanymyzda sargyt edip bilersiňiz.
Biziň önümlerimiziň görnüşleriniň köplügi we ýokary hili – şeksizdir. “Emma bahalar nähili-kä?” – diýip, soramagyňyz mümkin. Olar bilen Siz “Praýs kagyzy” bölüminde tanyşyp bilersiňiz.
Ynamdar hyzmatdaş – hususy gigiýena üçin kagyz serişdeleriň öndürijisi.
Harydy bütin Gazagstan boýunça awtoulag we d/ý wagonlary arkaly getirmek – tölegsizdir!
SALFETKALAR
2010-njy ýylyň başynda “Karina” iki gatly salfetkalary öndürmäge başlady.
HAJATHANA KAGYZY
Iki gatly, ak, nagyşly we perforasiýaly, wtulkaly we çyga çydamly.
Kagyz elsüpürgiçler
Ýeke gatly, ak, nagyşly we perforasiýaly, wtulkaly.
Kompaniýa Hytaýyň önümi bolan salfetka öndürmek üçin niýetlenen stanogy hödürleýär (ulanylan we gowy ýagdaýda).
Häsiýetnamalary
Markasy: FJ-II;
Salfetkalaryň ölçegleri: 240*240;
Ulanylýan çig mal: ýeke gatly iki reňkli möhür;
Öndürijiligi: 630 list/min;
Kuwwatlylygy: 2,2kw;
Gabarasy: 5050*2010*1140;
Bahasy: 7000 dollar.
Täzelikler
2015-nji ýylda kompaniýa tarapyndan, öndürilýän önümleriň göwrüminiň we hiliniň ýokarlanmagyna ýardam eden, hajathana kagyzyny öndürmek boýunça täze awtomatik stanogy satyn alyndy. Iýun aýynyň başynda “Karina TRADING” kompaniýasy täze nagyşly “Elit” hajathana kagyzyny çykarmaga başlady. Täze nagyş kagyzy has ýumşak we güberçek etdi.
2010-njy ýylyň başynda “Karina TRADING” kompaniýasy “Abstraksiýa belaýa”, “Abstraksiýa s risunkom”, “Abstraksiýa swetnaýa”, “Ýewro s risunkom ”, diýen täze iki gatly salfetkalary önümçilige göýberdi. Biziň salfetkalarymyz hil boýunça ýewropaly öndürijileriňkiden pes däl, emma baha taýdan amatly tapawutlanýar.
2009-njy ýylda, öndürilýän salfetkalaryň göwrümini we hilini ýokarlandyrmaga ýardam berýän, Italiýada öndürilen 4 sany awtomatik “OMET TV – 503” salfetka liniýalary işe girizildi. 2009-njy ýylyň ahyrynda, täze enjamlaryň kömegi bilen, satuwa has çylşyrymly we doly reňkli suraty bolan salfetkalar çykaryldy.
2009-njy ýylyň ortasynda “double 2*50” 100 s. ak reňkli täze salfetkalar satuwa çykaryldy. Bu salfetkalar täze bezeg bilen tapawutlanýar we ulanyşda has ynjalykly, ol 50 sanydan ybarat bolan iki bölege ölçenip gaplanyp, gabynyň açmak üçin perforasiýa çyzygysy bar. Biziň “НМ-А 18 gramm” iki gatly esasy özümiziň öndürmäge başlanymyz üçin “Karina”, “Belosnežka”, “Elit belyý”, “Elit swetnoý” diýen hajathana kagyzlary iki gatly boldy.
2004-nji ýylda kärhanada, hil taýdan häsiýetlendirmesi boýunça öz Russiýanyň we Ýewropa döwletleriniň öňde baryjy öndürijileri tarapyndan öndürilýän deňdeşinden pes gelmeýän, san-gigiýena geregine ulanylýan taýýar önümleri öndürmek üçin zerur bolan, sellýuloz çig malyny almaga mümkinçilik beren we öndürijiligi 60t/gije-gündiz bolan, san-gigiýena esasyny öndürmek boýunça täze italýan-çeh liniýasy işe girizildi.
Önümçiligiň göwrümleriniň ýokarlandyrylmagy harydyň üýtgemeýän ýokary hilini saklamak bilen, taýýar önümleriniň pes bazar bahalaryny saklamaga mümkinçilik berýär.